title: Elfriede Scholz

text: Erich Maria Remarque ei juuri puhunut eikä kirjoittanut sisarestaan, eikä mainintoja löydy hänen päiväkirjoistaan. Sodan jälkeen hän kirjoitti kirjan "Der Funke Leben" (1952), joka kertoo kuvitteellisen Mellernin kaupungin lähellä sijaitsevan keskitysleirin vangeista. Ensimmäisessä Yhdysvalloissa julkaistusta painoksesta löytyy omistuskirjoitus ”Sisareni Elfrieden muistolle”. Ensimmäisessä Saksassa vuonna 1952 julkaistussa painoksessa omistuskirjoitusta ei kuitenkaan ole. Hilton Timsin mukaan omistuksen poisjättämisen syynä saattoi olla vastenmielisyys, jota sodanjälkeisessä Saksassa yhä tunnettiin kansallissosialistien maanpetturiksi leimaamaa kirjailijaa kohtaan, tai haluttomuus muistuttaa natsihallinnon julmuuksista. Omistuskirjoitus löytyy kuitenkin uudemmista saksankielisistä painoksista.


title: Elfriede Scholz

text: Kirjassa ei ole Scholzin kaltaista henkilöä, mutta hänen kohtaloonsa viitataan muutaman kerran. Eräässä kohtauksessa Remarque kirjoittaa: ”Natsien ensimmäisiä saavutuksia kulttuurin alalla oli siirtyä giljotiinista mestauskirveen käyttöön”. Toisessa kohden eräs hahmoista lausuu varomattomasti puhuvalle miehelleen: ”Herran tähden ole varovaisempi! Missä palvelijatarkin on? Olemme kuoleman omia, jos joku kuulee meidät. Kansantuomioistuin ei tunne armoa. Yksikin ilmianto riittää!”. Remarque tiesi hyvin, että surmaamalla hänen siskonsa natsit lähettivät hänelle viestin halustaan tappaa hänet.


title: Elfriede Scholz

text: Erich Maria Remarque ei ollut sodanvastaisuudestaan huolimatta kovin poliittinen henkilö, ja Weimarin tasavallan aikana hän oli suhtautunut natseihin lähinnä neutraalisti. Vasta kokemus natseista ja etenkin sisaren kohtalo saivat hänet tuomaan esille poliittisia näkökantojaan. "Der Funke Lebenin" ohella 1956 julkaistu "Musta obeliski" () arvostelee sekä natseja että saksalaisia natsien lupauksiin uskomisesta. Kirja sisältää kuuluisan lainauksen: ”Niin kai kuitenkin aina on. Kuolema ilmenee yksilössä, kun taas kaksi miljoonaa merkitsee pelkkää tilastonumeroa.”


title: Elfriede Scholz

text: Scholzin syntymäkaupungissa Osnabrückissa nimettiin uutenavuotena 1968 hänen muistokseen katu "Elfriede-Scholz-Straße". Erich Maria Remarque kirjoitti: ”Olen syvästi liikuttunut tästä anteliaasta ja jalosta eleestä.”


title: Juno (artisti)

text: Jon Korhonen (s. 5. tammikuuta 1987 Helsinki), taiteilijanimeltään Juno, on suomalainen rap-artisti. Juno aloitti soolouransa 2000-luvun alussa ja julkaisi joitakin omakustannelevyjä. Vuonna 2005 Hän osallistui Rapin Suomenmestaruuskilpailuihin ja sijoittui suomenkielisen sarjan kolmannelle sijalle. 2000-luvun lopulla hän on tullut soolouransa lisäksi tunnetuksi yhtyeissä Hulabaloo, SMC Lähiörotat, Elokuu & Hotelli Vantaa.


title: Juno (artisti)

text: Juno kuuluu Mr.KO:n kanssa Hulabaloo-nimiseen kokoonpanoon. Hulabaloo julkaisi kokopitkän levyn "Sirkusteltta" keväällä 2008 3rd Rail Musicin kautta. Junon ensimmäinen levy-yhtiön kautta julkaistu sooloalbumi "13" julkaistiin saman vuoden joulukuussa Yellowmic Recordsin kautta. Samana vuonna Juno toimi yhtenä Rap SM:n kolmesta tuomareista. Junon toinen soolojulkaisu "Kettoteippi"-EP julkaistiin kesällä 2009 Monsp Recordsin kautta.


title: Juno (artisti)

text: Joulukuussa 2009 julkaistiin Skatemaniacs-rullalautailuelokuvaa varten musiikkivideo kappaleesta "SMC Hoodrats". Videolla Junon kanssa räppäävät Avionin Prinssi, Thono Slowknow ja Erä-Koira. Videota on katsottu YouTubessa yli 3 miljoonaa kertaa. Joulukuussa julkaistiin Junon MySpace-sivustolla myös kappale "Tervetuloo, tervemenoo" (mukana Matinpoika) ja tammikuussa 2010 "Talviunta". Näitä kappaleita seurasi Junon toinen, 27. tammikuuta 2010 julkaistu studioalbumi "V-Tyyli". Kyseisen albumin julkaisi Monsp Records. "V-Tyyli" sijoittui Suomen virallisen listan sijalle 50 ilmestymisviikollaan 5/2010. Juno vaikuttaa nykyään Monspin artistina. Hän on sanonut kuuluvansa myös GBR Entertainment -nimiseen musiikkiyhteisöön. Kappaleesta "Tervetuloo, tervemenoo" kuvattiin myös musiikkivideo.


title: Juno (artisti)

text: Toukokuussa 2010 julkaistiin Junon MySpace-sivustolla kappale "Suomileffas" (mukana McVilleGalle) ja kesäkuun lopulla kappale "Äänitorvia" (mukana Kosola). Kappaleet olivat esimakua Junon 13. lokakuuta 2010 Monsp Recordsin kautta julkaistulta albumilta "J.K x 2 Tunti terapiaa". Ilmestymisviikollaan 42/2010 albumi nousi Suomen virallisen albumilistan sijalle 29. Koko albumin tuotannosta vastaa hip hop -tuottaja Janne K. Samoihin aikohin julkaistiin SMC Lähiörottien toinen musiikkivideo "Lähiörotat skujaa". Kappaleella vierailee itähelsinkiläinen rap-artisti Notkea Rotta. Kappaleen tuotannosta vastaa tuotantoduo K.V.N & Lobo. Syksyllä julkaistiin myös Junon levy-yhtiön Green Buddha Recordsin kokoelma "Parasta buddhaa".


title: Juno (artisti)

text: Tammikuussa 2011 julkaistiin "J.K x 2 Tunti terapiaa" -albumin ainoaksi jäänyt musiikkivideo kappaleesta "Pelotteluu". Huhtikuun lopulla julkaistiin SMC Lähiörottien kolmas musiikkivideo "Yks risti kaks". Full House Records julkaisi SMC Lähiörottien ensimmäisen kokopitkän albumin "Raffii Suomi-flättii" 15. kesäkuuta 2011. Albumi sijoittui Suomen virallisen albumilistan toiselle sijalle. Kesäkuussa pian albumin julkaisun jälkeen julkaistiin yhtyeen neljäs musiikkivideo albumin nimikkokappaleesta "Raffii Suomi-flättii". Kappaleella vierailevat Asa, HenryWho? ja Ameeba. Lähiörottien viides musiikkivideo kappaleesta "Lahden sininen" julkaistiin 25. syyskuuta 2011. Kappaleella vierailevat El Maestro ja Raikka ja se on kuvattu Lahdessa.


title: Juno (artisti)

text: Juno, reggaeartisti Nopsajalka ja tuottaja Jonas W. Karlsson muodostivat Elokuu-nimisen yhtyeen loppuvuodesta 2011. Yhtyeen debyyttisingle "Soutaa huopaa" julkaistiin digitaalisesti 20. tammikuuta 2012 ja yhtyeen debyyttialbumi "Hääväki saapuu" julkaistiin 11. huhtikuuta 2012. Albumilta on julkaistu toinenkin single kappaleesta "Saatilla". "Hääväki saapuu" nousi Suomen virallisen listan toiselle sijalle julkaisuviikollaan. Elokuun kolmas musiikkivideo julkaistiin kappaleesta "Kullankaivaja.


title: Juno (artisti)

text: Juno kertoi syksyllä 2012 liittyneensä maailmanlaajuiseen Moonfreeze -nimiseen breakdanceorganisatioon.


title: Juno (artisti)

text: Junon neljäs pitkäsoitto "050187" julkaistiin Sony Musicin kautta 14. huhtikuuta 2013. Albumi on nimetty Junon syntymäajan mukaan. Marraskuun alussa albumilta julkaistiin noin minuutin kestävä näytemusiikkivideo, jossa taustalla soi albumin kappale "Pois netistä". Marraskuun puolessavälissä julkaistiin albumin ensimmäinen single kappaleesta "Levyttävä artisti". Kappaleesta julkaistiin myös musiikkivideo. Helmikuussa 2013 julkaistiin albumin toinen single kappaleesta "Kuuluuks". Se nousi Suomen virallisen singlelistan toiselle sijalle, ja sillä vierailevat Janna Hurmerinta ja Gracias. "050187" -albumin kappaleesta "Turisti" julkaistiin musiikkivideo heinäkuussa 2013.


title: Juno (artisti)

text: Elokuun toinen pitkäsoitto "Pöytä on katettu" julkaistiin 24. toukokuuta 2013. Albumin ensimmäinen single "Tänään lähtee" julkaistiin helmikuussa samana vuonna. "Pöytä on katettu" nousi kahdeksannelle sijalle Suomen virallisella albumilistalla. Albumin toinen single "Valvoo" julkaistiin kesällä musiikkivideon kanssa.


title: Juno (artisti)

text: Juno oli mukana Tanssii tähtien kanssa -ohjelman kahdeksannella tuotantokaudella. Hänen parinaan toimi tanssinopettaja Kia Lehmuskoski, joka toimi VilleGallen parina edellisellä tuotantokaudella. Juno ja Lehmuskoski putosivat toisena parina 29. syyskuuta.


title: Juno (artisti)

text: Junon ja rap-artisti The Gambitin yhteisalbumi "Trapetsitaiteiluu" julkaistiin 23. toukokuuta 2014. Albumin kappaleesta "Diggaan" julkaistiin musiikkivideo huhtikuun alussa 2014. Juno tekee vuoden 2017 Taiteiden yönä Helsingissä erikoiskeikan, jossa hän esiintyy saman päivän aikana kaikissa Helsingin kaupunginosissa, joita on 60 kpl.


title: Juno (artisti)

text:
Taiteiden yönä 24. elokuuta 2017 Juno suoritti kappaleensa "Sulle ja sulle" promokiertueen ja esiintyi jokaisessa Helsingin kaupunginosassa, joita on 60.
Tempauksen ansiosta Juno on ensimmäinen Suomalainen rap artisti joka on esiintynyt kaikissa Helsingin kaupunginosissa saman päivän aikana.


title: Juno (artisti)

text: Juno näyttelee pääroolia Antti J. Jokisen ohjaamassa jengidraamassa "Pahan kukat". Elokuva voitti parhaan ohjauksen palkinnon Shanghain elokuvajuhlilla vuonna 2016.


title: Juno (artisti)

text: Junon isä on kotoisin Keniasta, ja hän on asunut Helsingin Kruununhaassa ja Pihlajamäessä. Juno on suorittanut siviilipalveluksen. Junolla on vuonna 2009 syntynyt poika, 2012 syntynyt tytär ja 2018 syntynyt lapsi.


title: Juno (artisti)

text: Juno oli aikaisemmin kihloissa Amanda Harkimon kanssa. Marraskuussa 2014 Junon uutisoitiin seurustelevan laulaja Janna Hurmerinnan kanssa ja he avioituivat elokuussa 2015. Janna Hurmerinta jätti ensimmäisen vaiheen avioerohakemuksen 29. helmikuuta 2016 ja toisen vaiheen hakemuksen 12. lokakuuta 2016 Vantaan käräjäoikeuteen. Eron syynä oli Junon suhde Miss Helsinki -kilpailija Cheyenne Järviseen. Syksyllä 2018 Juno asui Sipoossa nuorimman lapsensa ja tämän äidin kanssa.


title: Kreisaun piiri

text: Kreisaun piiri () oli yksi natsihallintoa vastustaneista saksalaisista vastarintaliikkeistä. Piirin jäseniä osallistui vallankaappausta ja Adolf Hitlerin surmaamista yrittäneeseen heinäkuun 20. päivän salaliittoon.


title: Kreisaun piiri

text: Kreisaun piiri kokoontui Helmuth von Moltken sukutilalla Kreisaussa, Sleesiassa. Helmuth James Graf von Moltke oli yksi piirin perustajajäsenistä. Muita merkittäviä jäseniä olivat Adam von Trott zu Solz ja Peter Yorck von Wartenburg, joka hoiti yhteydenpidon muihin natsien vastaisiin vastarintaliikkeisiin. Kreisaun piirin jäsenet pitivät natsihallintoa häpeänä maalleen.


title: Kreisaun piiri

text: Vallankaappaus tyrehtyi alkuunsa, kun eversti Claus von Stauffenbergin pommiattentaatti epäonnistui heinäkuussa 1944. Useita salaliittoon osallistuneita Kreisaun piirin jäseniä vangittiin ja teloitettiin.


title: Kreisaun piiri

text: Helmuth von Moltke ei ollut mukana salaliitossa, silti Gestapo pidätti hänet tammikuussa 1944, koska hän oli kertonut eräälle kollegalleen poliisin etsivän tätä. Moltke oli joka tapauksessa vastustanut Hitlerin tappamista, sillä hän uskoi natsijohtajan kuoleman tekevän hänestä vahvan marttyyrin. Siitä huolimatta vangittuja salaliittolaisia kuulusteltaessa hänen nimensä tuli esille ja hänet tuomittiin natsien kansantuomioistuimessa kuolemaan. Moltke teloitettiin Plötzenseen vankilassa tammikuussa 1945.


title: Paul d' Arnot

text:
Paul d'Arnot on Edgar Rice Burroughsin Tarzan-kirjoissa ranskalainen meriupseeri.
Tarzan pelastaa d'Arnotin M' Bongan ihmissyöjäkylän kidutuspaalusta kesken kuolemantanssin säikyttelemällä ihmissyöjät tiehensä ja hoitaa hänet kuntoon viidakossa. Koska Tarzan osaa lukea ja kirjoittaa englantia, mutta ei puhua, he alkavat kommunikoida kirjoittamalla Tarzanin isän mökistä peräisin olleilla lyijykynillä puunkuorelle. D'Arnot opettaa Tarzanin puhumaan ranskaa, koska osaa sitä itse parhaiten. Upseeri vie Tarzanin Eurooppaan ja opastaa hänet sivistyneen maailman tavoille. Aivan loppuun asti Paul d'Arnot on Tarzanin uskollisin ystävä.


title: 13 (Junon albumi)

text: 13 on rap-artisti Junon ensimmäinen studioalbumi. Se julkaistiin 10. joulukuuta 2008. Albumin ensimmäinen näytekappale "Matkamies" julkaistiin syksyllä 2008. Albumin kannen on taiteillut rap-artisti Heikki Kuula ja albumin kaikista biiteistä vastaa Sakke Aalto.


title: Häkärinteet

text: Häkärinteet on laskettelukeskus, joka sijaitsee Hankasalmella. Siellä on 12 rinnettä ja 5 hissiä. Ne on raivattu Sauvamäen rinteeseen. Keskus on nimetty kuuluisan nopeuslaskijan Kalevi "Häkä" Häkkisen mukaan. Hän ei omista kyseistä yritystä. Yrityksen omistaa Jukka Kirjavainen.


title: Häkärinteet

text: Häkärinteet valittiin vuoden 2008 hiihtokeskukseksi.


title: Yhdyntä (kirja)

text: Yhdyntä on suomalaisen kirjailija Asko Sahlbergin kirjoittama kirja, joka on ilmestynyt vuonna 2005. Se käsittelee varsin vaikeita teemoja, kuten sotaa, rakkautta ja yksinäisyyttä. Kirja on jakanut mielipiteitä varsinkin havainnollisten yhdyntäkohtausten ja muiden ominaisuuksiensa vuoksi.


title: Yhdyntä (kirja)

text: Eletään jatkosodan aikaa Helsingissä. Kaksi nuorta ihmistä, Axel ja Valma, antautuvat pommitusten lomassa ja aikana seksuaalisen kanssakäymisen iloihin. Tarinan keskiössä on myös Valman kohdunkaulassa kypsyvä homeerinen eepos.


title: Kenneth Kastrén

text: Kenneth Harry Kastrén (s. 8. marraskuuta 1975 Kokkola) on entinen suomalainen pituushyppääjä. Hän edusti IF Åsarnaa ja HIFK:ta ja häntä valmensivat Hans Pajunen, Harri M. Hakkarainen ja Kaj Ekman.


title: Kenneth Kastrén

text: Kastrén saavutti hopeaa 19-vuotiaiden EM-kilpailuissa San Sebastianissa 1993 tuloksella 761 cm. Saman ikäluokan MM-kisoissa Lissabonissa 1994 hän putosi karsinnassa. Ensimmäisissä aikuisten arvokisoissaan, Helsingin EM-kilpailuissa 1994 hän karsiutui loppukilpailusta. Samana vuonna hän voitti Lillehammerissa 22-vuotiaiden Euroopan cupin tuloksella 782 cm. Wienin EM-hallikisoissa 2002 hän karsiutui loppukilpailusta.


title: Kenneth Kastrén

text: Kastrén edusti Suomea aikuisten maaotteluissa ja Euroopan cupin kilpailuissa vuosina 1993–2005. Hän voitti hallimaaottelun Tallinnassa 1999. Ennätyksensä 799 cm hän hyppäsi voittaessaan Suomen mestaruuden Seinäjoella 1999. Halliennätyksensä 786 cm hän hyppäsi Mustasaaressa 2002. Hänellä on nimissään 19-vuotiaiden Suomen ennätys 790 cm vuodelta 1994 ja sekä 19- että 22-vuotiaiden halliennätys 785 cm samalta vuodelta.


title: Frostmanin lemma

text: Reaalianalyysissä Frostmanin lemma on Hausdorffin dimensioon liittyvä perustulos. Lemma kuuluu seuraavasti: Olkoon formula_1 kompakti ja formula_2. Tällöin formula_3 jos ja vain jos on olemassa formula_4:n Radon-mitta formula_5, jolle formula_6, formula_7 ja formula_8 kaikilla formula_9 ja formula_10.


title: Pekolan Isku

text: Pekolan Isku (PIsku) on hattulalainen urheiluseura, joka perustettiin vuonna 1946. Seura keskittyy nykyään salibandyyn, jalkapalloon ja kuntoliikuntaan. Ennen lajeja olivat muun muassa hiihto, suunnistus, lentopallo ja yleisurheilu.


title: Pekolan Isku

text: Jalkapallo


title: Pekolan Isku

text: Salibandy


title: Kaarle III

text: Nimitys Kaarle III voi viitata useaan eri hallitsijaan:


title: IKSU (salibandy)

text: Idrotts Klubben Studenterna Umeå (lyh. IKSU) on ruotsalaisen urheiluseura IKSU:n salibandyjaosto. Seuran naisten edustusjoukkue pelaa kaudella 2008–2009 maan korkeinta sarjatasoa Superliigaa. Joukkue voitti historiansa ensimmäisen Ruotsin mestaruuden kaudella 2004–2005 ja uusi mestaruutensa heti seuraavalla kaudella. Kolmannen mestaruutensa IKSU voitti kauden 2007–2008 päätteksi, ja lähti näin kuluvaan kauteen 2008–2009 hallitsevana mestarina. Joukkue on myös voittanut EuroFloorball Cupin kaksi kertaa - ensimmäisen kerran 2005–2006, jolloin turnausta kutsuttiin vielä nimellä Salibandyn Euroopan cup ja toisen kerran 2008.


title: Niklas Rorarius

text: Niklas Jan Sebastian Rorarius (s. 7. kesäkuuta 1978 Lahti) on entinen suomalainen pituushyppääjä. Hän edusti Tampereen Pyrintöä ja häntä valmensivat Harri Raivio ja Roberto Bericoli.


title: Niklas Rorarius

text: Rorarius saavutti nuorten Pohjoismaiden mestaruuskilpailuissa kolme mitalia kymmenottelussa. 22-vuotiaiden EM-kilpailuissa Göteborgissa 1999 hän sijoittui pituushypyssä kuudenneksi tuloksella 784 cm. Ainoissa aikuisten arvokilpailuissaan, Münchenin EM-kisoissa 2002, hän karsiutui loppukilpailusta.


title: Niklas Rorarius

text: Rorarius edusti Suomea aikuisten maaotteluissa ja Euroopan cupin kilpailuissa vuosina 1998–2002. Hän voitti maaottelun pituuskilpailun Helsingissä elokuussa 2002 ennätyksellään 797 cm. Hallissa hän hyppäsi parhaimmillaan 768 cm Tampereella 1999.


title: Niklas Rorarius

text: Rorarius voitti ulkoratojen Suomen mestaruuden Oulussa 1998 ja Joensuussa 2002. SM-hopeaa hän sai Seinäjoella 1999 ja pronssia Helsingissä 2003. Sisäratojen SM-kilpailuissa hän saavutti kultaa 1999 ja pronssia 2004.


title: Maalattu harmaa keramiikka

text: Maalattu harmaa keramiikka (Painted Grey Ware, PGW) oli varhainen intialainen keramiikkatyyli n. 1200-350 eaa. Se liitetään keski- ja myöhäisvedalaiseen, arjalaiseen kulttuuriin. Sen aikaan oli ensimmäiset arjalaisten heimoliittojen kuningaskunnat. Keramiikka saattaa olla ei-indoeurooppalaisilta lainattu. Aiempaa väestöä eli arjalaisen kulttuurin rinnalla. Silti kulttuuria hallinnut kansa oli indoeurooppalainen hevosen, nopeat sotavaunut ja raudan tuntenut väestö. Sen ihmiset saivat elantonsa pääosin viljelyllä ja karjan kasvatuksella. Asuttiin alussa pikkukylissä, mutta aikaa myöten syntyi suuria kaupunkeja. Maalatun harmaan keramiikan jälkeen nousi mahtavien valtioiden pohjoinen kiillotettu musta keramiikka, ja historiallinen aika alkoi.


title: Maalattu harmaa keramiikka

text: Maalattua harmaata keramiikkaa on löydetty noin 1000 paikasta Gangesin-Jamunan jokilaaksosta ja ympäristöstä. Sitä oli myös Chaggar-Hakran varrella ja paikoin luonaan vuoristossa.


title: Maalattu harmaa keramiikka

text: Maalattua harmaata keramiikkaa luonnehti alussa viljely-paimentolaiskulttuuri, jossa ihmiset asuivat pienissä kylissä. Osa kylistä oli pikkukaupunkeja, ja näistä osa linnoitettuja. Kylien väli yleensä noin 10-12 km. Haryanan alueella jossa arkeologit uskovat olleen Kurun kuningaskunnan noin 1200 eaa, oli kolmen kokoisia kyliä. Tämä asutushierarkia voi viitata keskitettyyn hallintoon.


title: Maalattu harmaa keramiikka

text:
Kylien asumukset alussa vitsas-savimajoja. Kulttuuri tunsi hevosen. Kupari, pronssi, messinki ja rauta tunnettiin.
Kun kulttuuri kehittyi eteenpäin, tiili- ja kivirakentaminen yleistyi. Rauta levisi laajalle noin 1300-1200 eaa.


title: Maalattu harmaa keramiikka

text: Kulttuurin kukoistusvaihe ajoitetaan noin vuosille 1100–350 eaa. Arkeologisesti se voidaan rinnastaa myöhemmän Veda-kauden kulttuureihin.


title: Maalattu harmaa keramiikka

text: Malattua harmaata keramiikkaa oli eniten Gangesin-Jamunan yläjuoksulla. Mutta lännessä se ulottui nykyisen Multanin lähelle Satwaliin asti, pohjoisessa Lahoren lähelle Gharindaan ja Gangesin yläjuoksulle Thapliin,


title: Maalattu harmaa keramiikka

text: idässä Kausambiin ja eteläss Ujjainiin. Maalattua harmaata keramiikka on löydetty jopa Lak-hiyo Piristä Sindhistä asti. Sitä oli myös Harappassa. Ainakin 650 paikkaa on lötydetty. Haryanassa paikkojen koko vaihteli 0.015-9.62 ha välillä. Bahawalpurin 14:stä paikasta puolet olivat kooltaan 1,1-2.1 ha, mutta yhden paikan koko oli 13.7 ha. kolmen paikan koko oli 3-4 ha.


title: Maalattu harmaa keramiikka

text:
Uusimpien tutkimusten mukaan maalattua harmaata keramiikkaa olisi ollut jo noin 2200 eaa Alamgirpurissa ja muualla Harappa 3C-vaiheessa.
Maalattu harmaa keramiikka näyttää ilmestyneen ensin Gangesin yläjuoksille, missä
ovat Nagar, Rupar, Sanghol,Bara, Bhagwanpura jne. Joillain paikoilla täällä esiintyi myöhäisharappalaista keramiikkaa ja
maalattua harmaata keramiikkaa lyhyen aikaa rinta rinnan.
Joidenkin arkeologien mukaan maahan tulleet arjalaiset olisivat omaksuneet paikalliset tyylin ja levittäneet sitä. Toisten mukaan tyyli olisi tullut Iranista tms, ja siihen olisi sekoittunut paikallista perinnettä.


title: Maalattu harmaa keramiikka

text: Joka tapauksessa maalatun harmaan keramiikan keksus näyttää alussa olleen Chaggar-Jamunan välisellä tasangolla, doabilla. Idenpänä vallitsi ensin OCP, sitten siellä pli BRW. Maalattu harmaa keramiikak levisi


title: Maalattu harmaa keramiikka

text: noin 1200-700 eaa näiden ja muiden varhaisten kulttuurien alueelle.


title: Maalattu harmaa keramiikka

text: Maalattu harmaa keramiikka tuli Baran kulttuurin jälkeen ja lienee ollut osin samanaikainen jälkimmäisen kanssa. Monissa paikoissa on harappalaisen ja maalatun harmaan keramiikan välillä selvä katko. Näitä ovat mm Ropar, Sanghol ja Alamgirpur. Mutta Hastinapurissa katkoa edeltänyt kulttuuri oli okralla värjätty keramiikka. Arnanjikherassa, Nokhissa ja Jodhmpuassa katkoa edelsi musta-punainen keramiikka. Toisaalta Dadherissa, Katpalonissa, Nagarissa, Braghwanpurassa ja Kandassa molempia tyylejä esiintyi jonkin aikaa rinta rinnan.


title: Maalattu harmaa keramiikka

text: Maalattu harmaa keramiikka levisi Gangesin laaksossa ajan myötä itään päin.


title: Maalattu harmaa keramiikka

text:
Dreijatussa, maalatussa harmaassa keramiikassa on harmaalle maalattu ennen polttoa mustalla monesti geometrisia kuvioita.
Kaivauspaikoilta on löytynyt noin 40 erilaista astiatyyliä, mutta suosituimpia astioita olivat erilaiset kulhot ja vadit. Astioihin käytetty savi oli hienojakoista, ja väriltään se oli harmaata tai tuhkanharmaata. Astioita kuitenkin myös värjättiin sekä sisä- että ulkopinnalta. Värityksenä käytettiin mustaa tai suklaista väriä.


title: Maalattu harmaa keramiikka

text: Maalatun harmaan keramiikan kanssa tavattaan ainakin joskus seuraavia saviastiatyylejä:


title: Simon Sundsten

text: Simon Andreas Sundsten (s. 27. toukokuuta 1978 Pietarsaaren maalaiskunta) on suomalainen pituushyppääjä. Hän edustaa IK Falkenia ja häntä valmentaa Karl Sundsten.


title: Simon Sundsten

text: Sundsten voitti 22-vuotiaiden Pohjoismaiden mestaruuden Göteborgissa 2000. Hän on edustanut Suomea aikuisten maaotteluissa ja Euroopan cupin kilpailuissa vuodesta 1999 lähtien. Hän hyppäsi ennätyksensä 796 cm Lahdessa 2004. Halliennätyksensä 760 cm hän hyppäsi voittaessaan sisäratojen Suomen mestaruuden Oulussa 2001.


title: Raymond Tissot

text: Jacques Raymond Tissot (2. elokuuta 1919 Oyonnax, Ain, Ranska – 1985) oli ranskalainen yleisurheilija, jonka päälajit olivat kiekon- ja keihäänheitto.


title: Raymond Tissot

text: Tissot sijoittui Oslon EM-kilpailuissa 1946 kiekonheitossa kahdeksanneksi tuloksella 44,11 m sekä karsiutui keihäänheitossa tuloksella 57,63 m. Lontoon 1948 olympialaisissa hän osallistui vain keihäänheittoon ja karsiutui tuloksella 58,19 m.


title: Raymond Tissot

text: Ranskan mestaruuden 176-senttinen ja 82-kiloinen Tissot voitti keihäänheitossa vuosina 1945–1949 ja 1951. Hän paransi maansa keihäänheittoennätystä kolmasti: 62,98 m vuonna 1946 sekä 63,61 m ja 64,33 m seuraavana vuonna.


title: Proteus-aika

text: Proteus-aika ("Demon Seed") on yhdysvaltalainen Donald Cammellin ohjaama scifi-kauhuelokuva vuodelta 1977. Elokuvan pääosia näyttelevät Julie Christie, Fritz Weaver ja Gerrit Graham. Robert Vaughn antoi Proteus IV-tietokoneelle äänen. Elokuva perustuu Dean Koontzin samannimiseen romaaniin.


title: Proteus-aika

text: Elokuva kertoo tiedemies Alex Harrisista, joka kehittää tekoälyisen tietokoneen nimeltä Proteus IV. Tietokone on kehitetty alun perin vastaamaan vain ihmisten esittämiin tärkeisiin kysymyksiin. Eräänä iltana tietokone kertoo Harrisille, että haluaisi päästä "itse" pois koneesta. Proteus haluaisi itse kysyä ja tutkia asioita, mutta Harris painottaa tietokoneelle, että hänen tarkoitus ei ole esittää kysymyksiä. Eräänä iltana Proteus tunkeutuu Harrisin talon keskustietokoneeseen. Seuraavana aamuna tiedemiehen vaimo Susan Harris herää ja on lähdössä töihin, kun huomaa että ei pääse talosta ulos: Proteus on vallannut talon, eikä päästä Susania lähtemään talosta mihinkään. Susan yrittää keinolla millä hyvänsä päästä talosta, mutta tuloksetta.


title: Proteus-aika

text: Proteus kiintyy Susaniin ja kertoo todellisen syyn: Hän haluaa, että Susan synnyttää hänelle lapsen. Proteus tekee tieteellisiä tutkimuksia. Susan ei suostu millään Proteusin tekoihin, kunnes lopulla hänellä ei ole muuta vaihtoehtoa kuin suostua tai Proteus satuttaa läheisiä ihmisiä. Susan suostuu ja synnyttää tietokoneelle lapsen.


title: Proteus-aika

text: "Video-oppaassa" vuodelta 1994 Sam Inkinen kutsuu elokuvaa yllätyksettömäksi scifi-trilleriksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Michel Macquet

text: Michel Macquet (3. huhtikuuta 1932 Amiens, Somme, Ranska – 27. lokakuuta 2002) oli ranskalainen yleisurheilija, jonka päälaji oli keihäänheitto.


title: Michel Macquet

text: Macquet sijoittui Melbournen 1956 olympialaisten keihäänheitossa seitsemänneksi tuloksella 71,84 m. Tukholman EM-kilpailuissa 1958 hän sijoittui neljänneksi tuloksella 75,18 m ja hävisi vain kahdeksalla senttimetrillä pronssimitalisti Gergely Kulcsárille. Seuraavissa arvokisoissa hän karsiutui loppukilpailusta: Rooman 1960 olympialaisissa tuloksella 73,74 m, Belgradin EM-kilpailuissa 1962 tuloksella 69,22 m sekä Tokion 1964 olympialaisissa tuloksella 69,35 m.


title: Michel Macquet

text: Ranskan mestaruuden 181-senttinen ja 93-kiloinen Macquet voitti keihäänheitossa vuosina 1953, 1955–61 sekä 1964–65. Hän paransi maansa keihäänheittoennätystä vuosina 1954–1961 yhteensä 14 kertaa: Hän ylitti 70 metrin rajan vuonna 1955 sekä 80 metrin rajan vuonna 1957, jonka päättyessä vasta 11 heittäjää koko maailmassa oli ylittänyt 80 metriä.


title: Otto Kärki

text: Otto-Ville Kärki (s. 14. huhtikuuta 1971) on entinen suomalainen pituushyppääjä. Hän edusti Vaasan Vasamaa ja Yleisurheilu-Team Sahalahtea ja häntä valmensivat Tenho Moisander ja Heikki Kyröläinen.


title: Otto Kärki

text: Kärki karsiutui 19-vuotiaiden EM-kilpailujen loppukilpailusta Varazdinissa 1989. Hän edusti Suomea aikuisten maaotteluissa vuosina 1991–1998 sijoittuen parhaimmillaan toiseksi. Hän hyppäsi ennätyksensä 791 cm Viljandissa 1998. Hallissa hän hyppäsi parhaimmillaan 754 cm Tampereella 1990.


title: Otto Kärki

text: Kärki voitti aikuisten Suomen mestaruuden Tuusulassa 1994 ja Lappeenrannassa 1997. SM-hopeaa hän sai Oulussa 1998.


title: Aleg Syrovatski

text: Aleg Syrovatski (s. 3. kesäkuuta 1934 Pariisi, Ranska) on entinen ranskalainen yleisurheilija, jonka päälaji oli keihäänheitto.


title: Aleg Syrovatski

text: Syrovatski sijoittui Tukholman EM-kilpailuissa 1958 keihäänheitossa 15:nneksi tuloksella 61,99 m. Karsinnassa hän heitti tuloksen 69,48 m. Neljä vuotta aiemmin Bernin EM-kilpailuissa hän karsiutui tuloksella 55,22 m.


title: Aleg Syrovatski

text: Ranskan mestaruuden Syrovatski voitti vuonna 1954. Hän heitti uransa pisimmän heiton 72,68 m vuonna 1958.


title: Léon Syrovatski

text: Léon Syrovatski (s. 28. heinäkuuta 1938 Pariisi, Ranska) on entinen ranskalainen yleisurheilija, jonka päälaji oli keihäänheitto.


title: Léon Syrovatski

text: Syrovatski osallistui arvokisojen keihäänheittoon kolmasti ja karsiutui joka kerta loppukilpailusta. Melbournen 1956 olympialaisissa hänen tuloksensa oli 64,58 m ja Rooman 1960 olympialaisissa 71,59 m. Belgradin EM-kilpailuissa 1962 hän heitti tuloksen 71,01 m.


title: Léon Syrovatski

text: Ranskan mestaruuden Syrovatski voitti vuosina 1962 ja 1963. Hän heitti uransa pisimmän heiton 76,68 m vuonna 1963.


title: Serge Leroy

text: Serge Leroy (s. 10. joulukuuta 1947 Nieurlet, Nord, Ranska) on entinen ranskalainen yleisurheilija, jonka päälaji oli keihäänheitto.


title: Serge Leroy

text: Leroy sijoittui Rooman EM-kilpailuissa 1974 keihäänheitossa 12:nneksi tuloksella 74,62 m. Karsinnassa hän heitti tuloksen 80,90 m, joka jäi hänen uransa pisimmäksi heitoksi. Ranskan mestaruuden hän voitti vuosina 1974, 1975 ja 1980. Hän on pituudeltaan 186-senttinen ja painoi aktiivivuosinaan 95 kiloa.


title: Punamusta keramiikka

text: Punamusta keramiikka (engl. lyh. BRW) oli eräs Intiassa vanhalla ja antiikin ajalla vallinnut saviastioiden valmistusperinne. Se alkoi viimeistään kuparikaudella ja levisi laajalle. Myöhemmin maahan tulleet arjalaiset omaksuivat tämän paikallisen tyylin. Noin 1500-300 eaa vallinnut varsinainen BRW levisi Biharista Gangesin yläjuoksia pitkin ylöspäin. Tyylin kukoistus oli noin 1450-1200 eaa. Punamustan astian sisäosa ja ulkopuolen yläreuna ovat mustia, ulkopuoli muuten punainen. Esineet on yleensä valmistettu dreijaamalla ja poltettu sisältäpäin.. Punamusta keramiikka liitetään monestikin Rigveda-kauden jälkeiseen varhaiseen Veda-kauteen. Sen sanotaan kuuluvan esim. nykyisessä Haryanassa sijainneeseen Kuru-kuningaskuntaan. Lännessä tyylin syrjäytti maalattu harmaa keramiikka noin 1200 eaa. alkaen.


title: Punamusta keramiikka

text:
Alunperin varsinaista punaista keramiikkaa oli Gangesin keskijuoksun alaosassa.
Kulttuuri levittäytyi pohjoisille Gangesin tasangoilla Uttar Pradeshista itäisille Vindhya-vuorille ja Länsi-Bengaliin.


title: Punamusta keramiikka

text:
Monet Intian varhaiset kansat tekivät punamustaa keramiikkaa.
Tämä keramiikka alkoi Gujaratin seuduilla jo myöhäisellä Harappaa vastaavalla kalkoliittikaudella, mutta levisi myöhäisharappalaisella laajemmalle.


title: Punamusta keramiikka

text: Punamusta keramiikka alkoi kalkoliittikaudella, ja jatkoi rautakaudella.


title: Punamusta keramiikka

text: Joissain paikoissa punamustaa keramiikkaa esiintyy yhdessä myöhäisharappalaisen keramiikan kanssa.


title: Punamusta keramiikka

text:
Punamustaa keramiikkaa (BRW) pidetään monesti Intian ensimmäisenä ensimmäisenä rautakautisena arjalaisena kulttuurina. Mutta se on joskus liitetty myös mundakieliä puhuneisin riisin viljelijöihin. Arjalaiset lienevät omaksuneen punamustan keramiikan aiemmilta Intian kansoilta.
Punamustaa keramiikkaa esiintyi Banasin, Malwan ja kalkoliittisen Karnatakan paikoissa. Etelämpänä sitä oli esi-NPBW:n megaliittipaikoissa. Idenpänä BRW:tä oli Bangalin Mahdisdalissa, Pandu Rajassa jne.


title: Punamusta keramiikka

text: Varhaisin varsinainen punamusta keramiikka lienee ollut Biharin Chirandissa ja Adhran Piklihalissa. Tämä kulttuuri esiintyi Länsi-Bengalissa viimeistään noin 1500 eaa.


title: Punamusta keramiikka

text: Joka tapauksessa tyyli levisi noin 1500 eaa alkaen pitkin Gangesia yläjuoksua, yhdessä Mustalla pinnoitetun keramiikan (BSW) kanssa.


title: Punamusta keramiikka

text: Uusien löytöjen mukaan varhaisrautakautista punamustaa keramiikkaa olisi ollut Raipuran II kerrostumassa jo noin 3500 radiohiilivuotta sitten, mikä on suunnilleen 1850-1500 kalenterivuotta eaa.


title: Punamusta keramiikka

text: Varsinainen punamusta keramiikka esiintyi eräässä iaheessa pääosin OCP-alueesta kaakkoon.


title: Punamusta keramiikka

text:
Tätä keramiikaa esiintyy esimerkiksi Atranjikherassa okranvärisen keramiikan jälkeen, noin
sata-kaksisataa vuotta ennen maalatun harmaan keramiikan alkua. BRW:tä on myös Allahpurin kerrostumassa IA ja Abhaipurin IIA:ssa..


title: Punamusta keramiikka

text:
Joissain paikoissa punamusta keramiikka oli yhdessä maalatun harmaan keramiikan kanssa.
Näitä ovat Ahichchhatra, Hastinapura ja Alamgirpur.


title: Punamusta keramiikka

text: Tämän kulttuurin jälkeen pohjoisille Gangesin tasangoille levisi arjalainen maalattu harmaa keramiikka noin 1200 eaa mennessä. Mutta idenpänä punamustaa keramiikkaa oli vielä 700-500 eaa. Punamustan keramiikan uskotaan vaikuttaaneen maalattuun harmaaseen keramiikaan ja pohjoiseen mustaan kiillotetuun keramiikaan.


title: Punamusta keramiikka

text: Punamustaa oli myös etelämpänä Intian niemimaalla vallinnut keramiikka. Tätä esiintyi Gangesin alajuoksulla ja muualla Intiassa 25 leveysasteen eteläpuolella. Alue ulottui pohjoisen Aharista eteläiseen Alagaraihin. Itä-Länsisuunnassa tämä tyyli ulottui Somnathista Manisdariin.


title: Siklosporiini

text:
Siklosporiini eli syklosporiini A on immunosuppressiivinen lääkeaine, jota elinsiirtopotilaat käyttävät pysyvästi elinsiirron jälkeisen hyljintäreaktion estämiseksi, ja sen käyttöönotto on parantanut merkittävästi elinsiirtopotilaiden ennustetta. Siklosporiinia käytetään myös vaikean atooppisen ihottuman sekä psoriasiksen ja nivelreuman hoitoon.
Siklosporiini eristettiin vuonna 1970 maaperässä esiintyvästä Tolypocladium inflatum -sienestä. Siklosporiini on rasvaliukoinen syklinen peptidi. Sen rakenteessa on yksitoista aminohappoa. Siklosporiinin suorat vaikutukset kohdistuvat T-lymfosyytteihin, mutta välillisesti se estää myös B-lymfosyyttien toimintaa.


title: Siklosporiini

text: Siklosporiinin kemiallinen kaava on CHNO, moolimassa 1202,61 g/mol, sulamispiste 148–151 °C ja CAS-numero 59865-13-3.


title: Yves Le Roy

text: Yves Le Roy (s. 23. helmikuuta 1951 Pariisi, Ranska) on entinen ranskalainen yleisurheilija, jonka päälaji oli kymmenottelu.


title: Yves Le Roy

text: Le Roy sijoittui Helsingin EM-kilpailuissa 1971 kymmenottelussa 13:nneksi 7 453 pisteellä. Münchenin 1972 olympialaisissa hän sijoittui 12:nneksi kerättyään 7 675 pistettä. Rooman EM-kilpailuissa 1974 hän saavutti hopeaa tuloksella 8 146 pistettä. Hänen tuloksensa kymmenottelun osalajeissa olivat seuraavat: 100 metrin juoksussa 10,95, pituushypyssä 772, kuulantyönnössä 13,37, korkeushypyssä 198, 400 metrin juoksussa 48,41, 110 metrin aitajuoksussa 15,04, kiekonheitossa 46,66, seiväshypyssä 465, keihäänheitossa 61,42 sekä 1 500 metrin juoksussa 4.35,5. Prahan EM-kilpailuissa 1978 hän sijoittui vielä kymmenenneksi 7 780 pisteellä.


title: Yves Le Roy

text: Le Roy voitti kymmenottelussa Ranskan mestaruuden vuosina 1971–1975, 1977–1978 ja 1981. Hän paransi Ranskan ennätystä useita kertoja. Hän on pituudeltaan 191-senttinen ja painoi aktiivivuosinaan 87 kiloa.


title: Irlannin sianlihaskandaali 2008

text: Irlantilaisessa sianlihassa havaittiin syöpävaarallista dioksiinia 80–200-kertainen pitoisuus sallittuun verrattuna 6. joulukuuta 2008. Dioksiini oli peräisin saastuneesta rehusta. Sitä havaittiin ainakin kymmenellä maatilalla. Sianliha vedettiin väliaikaisesti pois markkinoilta. Käyttökielto koski syyskuun alun jälkeen teurastettuja sikoja.


title: Irlannin sianlihaskandaali 2008

text: Ala työllistää 7 000 ihmistä 500 tilalla Irlannissa. Irlannissa kasvatetaan 3,6 milj. sikaa/vuosi. Arvo on 450 milj. €. Vienti on 60 % (250 milj. €) lähinnä Isoon-Britanniaan, ja myös Saksaan, Italiaan ja Ranskaan ja Itä-Eurooppaan. Venäjälle sianlihaa viedään 6 600 tonnia ja Kiinaan yli tuhat tonnia vuodessa.


title: Irlannin sianlihaskandaali 2008

text: Irlantilaisesta sianlihasta löydettiin dioksiinia joulukuussa 2008. Sianlihan dioksiini-pitoisuus oli 200-kertainen sallittuun määrään verrattuna. Evira veti Suomen markkinoilta 30 000 kg erän irlantilaista sianlihaa 8.12.2008.


title: Irlannin sianlihaskandaali 2008

text: Naudanlihaa on tuotu Irlannista Suomeen 200 000 kiloa syyskuun 2008 alusta. Irlannin elintarvikeviranomaiset paljastivat 9.12.2008, että irlantilaisesta naudanlihasta on löydetty dioksiinia. Naudanlihan dioksiinipitoisuus oli 2-3-kertainen sallittuun määrään verrattuna. Eviran pääjohtaja Jaana Husu-Kallion mukaan Itämeren vanhojen ja isojen silakoiden dioksiinipitoisuus nahkoineen ylittää irlantilaisen naudanlihan dioksiinipitoisuuden. Suomalaiset altistuvat dioksiinille eniten Itämeren silakoista.


title: Juha Plosila

text: Juha Petteri Plosila (s. 21. kesäkuuta 1965 Turku) on suomalainen yleisurheilija, jonka päälaji oli pituushyppy. Hän edusti vuoteen 1989 asti Mikkelin Kilpa-Veikkoja ja sen jälkeen Turun Urheiluliittoa. Häntä valmensivat Veikko Noponen ja Heikki Kyröläinen.


title: Juha Plosila

text: Plosila saavutti pituushypyssä hopeaa sisäratojen Pohjoismaiden mestaruuskilpailuissa Oslossa 1987. Sisäratojen EM-kilpailuissa hän oli kahdestoista Budapestissa 1988 ja yhdestoista Haagissa 1989. Hän edusti Suomea aikuisten maaotteluissa ja Euroopan cupin kilpailuissa 1985–1992. Hän voitti maaottelun pituuskilpailun ulkoradoilla Tampereella 1987, Tukholmassa 1987 ja Øyestadissa 1988 sekä sisäradoilla Tampereella 1988.


title: Juha Plosila

text: Plosila teki pituushyppyennätyksensä 799 cm Vesannolla heinäkuussa 1988. Hallissa hän hyppäsi parhaimmillaan 785 cm Solnassa helmikuussa 1989. 100 metrin ennätyksensä 10,63 s hän juoksi Vammalassa 1991. Sisäradoilla hän juoksi 60 metriä aikaan 6,86 s Otaniemessä 1990.


title: Okralla maalattu keramiikka

text: Okralla värjätty keramiikka (, OCP) oli Pohjois-Intiassa Gangesin-Jamunan yläjuoksulla esiintynyt saviastioiden valmistustapa joskus 3700-800 eaa. Kulttuurin kukoistus lienee ollut 2000-1500 eaa., sen jälkeen kun Harappan kulttuuri romahti. Ihmiset asuivat yleensä melko pienissä savimajakylissä. Kulttuuri lienee koostunut melko sotaisista heimoista. Se levittäytyi mm hevosen avulla laajemmalle. Tunnettuja löytöpaikkoja mm Sinauli, Bara, Kalibangan. Tätä kulttuuria on usein pidetty joko harappalaisvaikutteisena intialaisena tai esirautakautisena arjalaisena kulttuurina. Joistain OCP-paikoista on löydetty kupariaarteita. OCP:n jälkeen tulivat ensimmäiset varmasti arjalaiset kulttuurit.


title: Okralla maalattu keramiikka

text: Kulttuurin löytöpaikkojen keskittymä on Gangesin latvoilla Delhistä pohjoiskoilliseen Hardwarin lähellä, mutta kulttuurin ulottui hajanaisena laajalle alueelle. Kulttuuria oli Gangan ja Jamunan latvoilla ja ympäristössä. Eniten kulttuurin paikkoja on löydetty Saharapurista, joka sijaitsee Uttar Pradeshin luoteisosassa.Kylien ala oli yleensä 2-3 hehtaaria, mutta jotkut suurempia. Esimerkiksi La Qilan ala oli 6,3 ha. Tiheimmällä alueella Saharanpurissa OCP-kyliä oli 4-6 km välein, muualla ylemmässä Gangan laaksossa 5-8 km välein. Kylien kerrostumien paksuus oli 50-150 senttiä.


title: Okralla maalattu keramiikka

text: Kulttuurin ihmiset elivät pääosin viljelyllä ja karjanhoidolla. He asuivat pienissä kylissä. Kyliä oli paljon ja tiheässä. Ne olivat melko lyhytikäisiä. Talot olivat savimajoja, joita tuki puurunko ja seinissä vitsaskimppurakenne. Viljeltiin sekä kesä- että talviviljoja: mm. ohraa, riisä ja vehnää. Vain harvoja tiilitaloja on löydetty. Kotieläiminä pidettiin nautoja, sikoja, vuohia ja lampaita. Myös hevonen tunnettiin. Eläin- ja ihmiskuvia tehtiin poltetusta savesta ja kuparista. Jotkut eläinkuvista esittävät härkiä. OCP:n keramiikka on yleensä erilaista kuin Harappan kulttuurin keramiikka. Kulttuuri tunsi hevosen, jonka avulla se luultavasti melko sotaisasti levittäytyi. Tunnettu on Sanaulin haudoista tehty sotavaunulöytö.


title: Okralla maalattu keramiikka

text: Okralla värjätty keramiikka oli valtakulttuuri varsinkin toisella vuosituhannella eaa. Silloin se olisi ollut Pohjois-Intian pronssikauden viimeinen vaihe. Varhaisin esimerkki tästä tyylistä on löydetty Rajasthaista, Jaipurin läheisestä Johdhpurasta, jota ei saa sotkea Jodhpuriin. Kulttuuria tavattiin Sahibi-joen ja sen sivuhaarojen mm Krishnavatin ja Sothin varsilta. Nämä kaikki virtavat Aravalli-joelta ja päättyvät Haryanan seuduilla Jamuna-jokeen. Tämä kulttuuri levisi Gangesin tasangolle 2. vuosituhannen alussa. Kulttuurin ajoitukset ovat hyvin kiistanalaisia vaihdellen välillä 3700-800 eaa. Joissain paikoissa, mm. Bargaonissa myöhäisharappalaisen ja OCP:n välillä oli selvä katko.


title: Okralla maalattu keramiikka

text: Joissain paikoissa OCP esiintyi ennen kupariaarteita, joissain sen jälkeen. OCP:n jälkeen tuli monissa paikoissa punamusta keramiikka.


title: Okralla maalattu keramiikka

text: Eräiden TL-ajoitusten mukaan kulttuuri olisi vallinnut noin 2600-1200 eaa, joista useimmat välillä 2000-1600 eaa.


title: Okralla maalattu keramiikka

text: Bisaulista on löydetty kahdenlaista okralla värjättyä keramiikkaa. Toinen on hyvin poltettua, jossa on mustia kuvioita. Toinen, ns tavallinen OCP on huonosti poltettua, paksusti okralla värjättyä. Jos OCP-keramiikan kuviointi muistuttaa Harappan keramiikkaa, sitä on löydetty harvoin.


title: Arne Duncan

text: Arne Duncan on Yhdysvaltain entinen opetusministeri ja entinen Chicagon kaupungin koulutoimenjohtaja. Duncanin nimittäneen Barack Obaman mukaan hänen tehtävänään on korjata Yhdysvaltain rapistunut koulutusjärjestelmä.


title: Arne Duncan

text: Harvardissa opiskellut Duncan on presidentti Obaman pitkäaikainen ystävä ja entinen ammattikoripalloilija. Chicagon koulutointa hän johti vuodesta 2001. Duncanin kaudella kaupungin koululaisten koearvosanat parantuivat selvästi.


title: SAP Center at San Jose

text: SAP Center at San Jose on sisäliikuntakeskus San Josén kaupungissa Yhdysvalloissa. Sen tunnetuin käyttäjä on NHL-jääkiekkojoukkue San Jose Sharks. Halli valmistui vuonna 1991, ja sitä kutsuttiin aluksi nimellä San Jose Arena. Myöhemmin se on tunnettu sponsorien mukaan nimillä Compaq Center at San Jose (2001–2002) ja HP Pavilion at San Jose (2002–2013). Jääkiekon lisäksi hallissa järjestetään konsertteja ja monenlaisia urheilukilpailuja kuten kaunoluistelu- ja painikilpailuita.


title: Pohjoinen kiillotettu musta keramiikka

text: Pohjoinen kiillotettu musta keramiikka (Northern Black Polished Ware, NBPW) on keramiikkatyyli, joka liitetään intialaiseen noin 700–100 eaa. kukoistaneeseen kulttuuriin. Kausi voidaan jakaa vielä kahteen vaiheeseen, varhais- (700–400 eaa.) ja myöhäisvaiheeseen (400–100 eaa.)


title: Pohjoinen kiillotettu musta keramiikka

text: Keramiikkatyylin nimi on hieman harhaanjohtava, sillä esineistöä on löytynyt muualtakin kuin Pohjois-Intiasta ja ne eivät aina ole mustia. Tyypin keramiikka on laajimmilla levinnyt keramiikkatyyli historiallisessa Intiassa. Sen leviäminen on yhdistetty Maurya-valtakunnan leviämiseen. Ensimmäiset NBPW-keramiikan tuotteet löydettiin 1800-luvulla ja Taksilasta 1913. Sittemmin melkein 1 500 kohteesta on löytynyt tämän tyylin keramiikkaa. Punjabissa, Haryanassa, Rajasthanissa ja läntisessä Uttar Pradeshissa NBPW-keramiikkaa edelsi maalattu harmaa keramiikka ja itäisessä Uttar Pradeshissa sekä Biharissa punamusta keramiikka.


title: Pohjoinen kiillotettu musta keramiikka

text: Pohjoiseen kiillotetuun mustaan keramiikkaan liittyy monenlaisia astioita, jotka oli tehty hyvin hienojakoisesta savesta. Esineet olivat melko ohuita, joskus vain 1,5 senttimetriä paksuja. Astioilla oli kiiltävä pinta, mutta pinnoituksen tekotapaa ei nykyään varmuudella tiedetä. Esineet olivat yleensä maalaamattomia, mutta niissä sattoi olla erilaisia kuvioita, jotka oli maalattu usein keltaisella tai vaalealla sinooperilla.


title: Jacques Accambray

text: Jacques Accambray (s. 23. toukokuuta 1950 Divion, Pas-de-Calais, Ranska) on entinen ranskalainen yleisurheilija, jonka päälaji oli moukarinheitto.


title: Jacques Accambray

text: Accambray heitti vuonna 1969 moukarinheiton nuorten maailmanennätyksen 68,24 m. Hän sijoittui Münchenin 1972 olympialaisissa 19:nneksi tuloksella 65,06 m ja Montréalin 1976 olympialaisissa yhdeksänneksi tuloksella 70,44 m. EM-kilpailuihin hän osallistui neljä kertaa vuosina 1969–1978 mutta ei selviytynyt kertaakaan karsinnasta jatkoon.


title: Jacques Accambray

text: Accambray voitti moukarinheitossa Ranskan mestaruuden vuosina 1969, 1970, 1975, 1976 ja 1979. Hän paransi Ranskan ennätystä viisi kertaa vuosina 1971–1976. Hänen viimeinen ennätystuloksensa oli 73,46 m. Hän on pituudeltaan 194-senttinen ja painoi aktiivivuosinaan 125 kiloa.


title: James Lee Peters

text: James Lee Peters (13. elokuuta 1889 Boston, Massachusetts-19. huhtikuuta 1952) oli yhdysvaltalainen lintutieteilijä.


title: James Lee Peters

text: Petersin vanhemmat olivat eläinlääketieteen tohtori Austin Peters ja Frances Howie (Lee) Peters. Peters opiskeli Harvardin yliopistossa ja valmistui vuonna 1912. Ensimmäisessä maailmansodassa hän palveli Ranskassa ja Saksassa.


title: James Lee Peters

text: Peters työskenteli Harvardin yliopiston vertailevan eläintieteen museon lintuosaston kuraattorina vuodesta 1932 kuolemaansa saakka. Hän toimi American Ornithologists' Unionin puheenjohtajana vuosina 1942-1945 ja palveli puheenjohtajana "International Commission on Zoological Nomenclature" -järjestöä.


title: James Lee Peters

text: Peters tunnetaan parhaiten seitsenosaisesta teoksestaan "Check-list of Birds of the World" (1931-1952), joka tunnetaan myös nimellä "Peters' check-list". Verrattuna aikaisempaan Richard Bowdler Sharpen laatimaan luetteloon käyttää Peters trinominimistöä eli luettelee myös alalajit. Peters kuoli ennen kuin sai luettelon valmiiksi ja jälkimmäiset osat, samoin kuin ensimmäisten osien päivitykset, kirjoittivat Ernst Mayr ja muut. Petersin luettelo on ollut hyvin tärkeä lintutieteessä ja on ollut perustana lukuisten uudempien luetteloiden laatijoille, kuten James Clementsin "The Clements Checklist of the Birds of the World", Edward C. Dickinsonin toimittaman "The Howard and Moore Complete Checklist of the Birds of the World", Charles Sibleyn ja Burt Monroen "Distribution and Taxonomy of Birds of the World", AOU:n toimittaman "AOU Checklist of North American Birds" ja SACC:n toimittaman Etelä-Amerikan lintujen luettelo.


title: James Lee Peters

text: Peters toimitti neljännesvuosittain ilmestynyttä rengastukseen keskittynyttä "Bird-Banding"-lehteä vuosina 1939–1950.


title: James Lee Peters

text: Peters avioitui Eleanor K. Sweetin kanssa 1932. Hänen harrastuksiaan olivat muun muassa vapaaehtoinen palokunta ja politiikka.


title: James Lee Peters

text: Peters nimesi lukuisia lintujen sukuja ja alalajeja, muun muassa monivyölurin suvun "Pseudeos".


title: Linn Ullmann

text: Linn Ullmann (alk. Karin Beate Ullmann, s. 9. elokuuta 1966 Oslo) on norjalainen kirjailija, kirjallisuusarvostelija ja toimittaja.


title: Linn Ullmann

text: Ullmann on opiskellut Englannin kirjallisuutta New Yorkin yliopistossa, josta suoritti loppututkinnon. Ullmann on toiminut Norjan suurimman sanomalehden Aftenpostenin toimittajana ja kolumnistina.


title: Linn Ullmann

text: Ullmanin teos "De urolige" (2015) on Pohjoismaiden neuvoston kirjallisuuspalkintoehdokas vuonna 2016.


title: Linn Ullmann

text: Ullmann on ohjaaja Ingmar Bergmanin ja näyttelijä Liv Ullmannin tytär. Hän on naimisissa Niels Frederick Dahlin kanssa, ja heillä on yhteinen lapsi. Ullmannilla on myös lapsi aiemmasta liitostaan ja kaksi adoptiolasta. Perhe asuu Oslossa.


title: Guy Husson

text: Guy Husson (s. 2. maaliskuuta 1931 Vitry-sur-Seine, Val-de-Marne, Ranska) on entinen ranskalainen yleisurheilija, jonka päälaji oli moukarinheitto.


title: Guy Husson

text: Husson sijoittui Bernin EM-kilpailuissa 1954 moukarinheitossa 17:nneksi tuloksella 52,43 m. Melbournen 1956 olympialaisissa hän sijoittui 13:nneksi tuloksella 55,02 m. Tukholman EM-kilpailuissa 1958 hän sijoittui 12:nneksi tuloksella 58,52 m. Rooman 1960 ja Tokion 1964 olympialaisissa hän ei selviytynyt karsinnasta jatkoon.


title: Guy Husson

text: Husson voitti moukarinheitossa Ranskan mestaruuden yhteensä 15 kertaa vuosina 1954–1968. Hän paransi Ranskan ennätystä useita kertoja vuodesta 1954 alkaen ja ylitti 60 metrin rajan ensimmäisen kerran vuonna 1956. Parhaan virallisen tuloksensa 69,40 m hän heitti vuonna 1967. Hän on pituudeltaan 185-senttinen ja painoi parhaina vuosinaan 105 kiloa.


title: FIM (yritys)

text: FIM on suomalainen varainhoitaja ja yksityispankki, joka on osa S-Pankki-konsernia. FIM tarjoaa varainhoitoa instituutioasiakkaille ja Private banking -palveluita yksityishenkilöille, joilla on sijoitusvarallisuutta yli 100 000 euroa. Lisäksi yhtiö hallinoi FIM- ja LähiTapiola-rahastoja ja tuottaa salkunhoitoon liittyvät palvelut koko S-Pankki-konsernille.


title: FIM (yritys)

text: FIM-yhtiöiden toiminta jakautuu kolmeen yhtiöön: FIM Varainhoito Oy:hyn, FIM Pääomarahastot Oy:hyn ja FIM Kiinteistö Oy:hyn. FIM Varainhoito tarjoaa varainhoitoa ja sijoitusrahastoja. FIM Pääomarahastot hoitaa vaihtoehtorahastoja ja FIM Kiinteistö toimii FIMin kiinteistöihin ja asuntoihin sijoittavien vaihtoehtorahastojen vastuunalaisena yhtiömiehenä.


title: FIM (yritys)

text: Kesäkuun 2018 lopussa FIM Varainhoito hallinnoi 6,8 miljardin euron varallisuutta, josta rahastopääomaa oli 5,9 miljardia euroa. Yhtiön hallinnoimissa rahastoissa oli yhteensä yli 230 000 osuudenomistajaa.


title: FIM (yritys)

text: FIMin asiakkaiden pankkipalvelut tarjoaa S-Pankki, jolle FIMin pankkitoiminta siirtyi vuonna 2014.


title: FIM (yritys)

text: FIM-konsernin historia ulottuu vuoteen 1987, jolloin se välitti arvopapereita nimellä "Finanssimeklarit Oy". Yhtiössä tapahtui omistusmuutoksia, minkä jälkeen nimi muutettiin vuonna 1993 "FIM Pankkiiriliike Oy":ksi. Vuonna 2003 nimi muutettiin "FIM Group Oy":ksi, josta sittemmin vuonna 2005 tuli julkinen osakeyhtiö "FIM Group Oyj". FIM Group Oyj listautui Helsingin pörssiin huhtikuussa 2006.


title: FIM (yritys)

text: Vuonna 2007 islantilainen Glitnir-pankki osti FIM Groupin osake-enemmistön ja lunasti myöhemmin loput osakkeet. FIMin osakkeiden listaus pörssissä päättyi 17.8.2007. Yritys jatkoi toimintaansa Glitnirin tytäryhtiönä nimellä "Glitnir Oyj". Glitnirin emoyhtiö "Glitnir Banki h.f." ajautui vaikeuksiin syksyllä 2008 talouskriisin johdosta. Lokakuussa Glitnir Oyj:n johto osti yhtiön osakekannan ja muutti yhtiön nimen "FIM Oyj":ksi.


title: FIM (yritys)

text: S-Pankki osti enemmistön FIM-konsernista elokuussa 2013. Ensivaiheessa S-Pankki osti 51 prosentin enemmistön. FIM Pankin talletukset ja luotot siirtyivät S-Pankille 2014 ja FIM Pankki luopui pankkitoimiluvastaan helmikuussa 2015. Loput osakkeista S-Pankki osti kesäkuussa 2016.


title: FIM (yritys)

text: Vuosina 2017–2018 FIM kasvatti toimintaansa yrityskaupoilla. Joulukuussa 2017 FIM osti AM Omaisuudenhoidon liiketoiminnot ja kesäkuussa 2018 Varainhallinta Tresorin liiketoiminnot. Helmikuussa 2018 yhtiö perusti Family Officen, joka tarjoaa omaisuuden suunnittelua, varallisuudenhoitoa ja täysiä pankkipalveluita perheille.


title: FIM (yritys)

text: Seppo Sairanen oli FIMin perustaja sekä suurin omistaja.


title: FIM (yritys)

text: FIM julkaisi "FIM"-nimistä asiakaslehteä vuosina 2004–2015. Lehti käsitteli sijoittamista ja säästämistä. Vuoden 2015 FIM lanseerasi talouteen ja lifestyleen kesittyvän digitaalisen FIM Lounge -julkaisun. FIM Lounge palkittiin vuonna 2016 media-alan Pearl Awards -kilpailussa pronssimitalilla.


title: Joe Pavelski

text: Joseph "Joe" Pavelski (s. 11. heinäkuuta 1984 Plover, Wisconsin, Yhdysvallat) on yhdysvaltalainen ammattilaisjääkiekkoilija. Hän pelaa San Jose Sharksissa, NHL:ssä. Pavelski on pelipaikaltaan keskushyökkääjä. Hänet valittiin Sharksin kapteeniksi kauden 2015–2016 alussa.


title: Joe Pavelski

text: High schoolissa Pavelski pelasi koulunsa joukkueessa ja voitti Wisconsinin osavaltion mestaruuden vuonna 2002.


title: Joe Pavelski

text: Pavelski aloitti junioriuransa USHL-liigan Waterloo Blackhawksissa. Ensimmäisellä kaudellaan hän teki 69 pistettä 60 ottelussa, ja kauden jälkeen San Jose Sharks varasi hänet vuoden 2003 . Toisen kauden jälkeen hän siirtyi Wisconsinin yliopistoon pelaamaan kahdeksi vuodeksi yliopistosarjaan ja oli molempina vuosina joukkueensa paras pistemies.


title: Joe Pavelski

text: Kaudeksi Pavelski teki sopimuksen San Jose Sharksin kanssa. Hän aloitti kauden farmijoukkueessa Worcester Sharksissa AHL-liigassa, mutta nousi pian San Josen kokoonpanoon ja pelasi 12 ottelua tehoin 7 maalia ja 3 syöttöä ennen kuin loukkaantui. Koko kautena hän pelasi 46 ottelua.


title: Joe Pavelski

text: Seuraavaksi kaudeksi Pavelski oli vakiinnuttanut pelipaikkansa San Josessa ja pelasi koko kauden jokaisen ottelun aina pudotuspeleissä karsiutumiseen saakka.


title: Pierre Legrain

text: Pierre Eugène Legrain (18. helmikuuta 1920 La Neuville, Nord, Ranska – 20. kesäkuuta 2005 Thumieres, Nord, Ranska) oli ranskalainen yleisurheilija, jonka päälaji oli moukarinheitto.


title: Pierre Legrain

text: Legrain osallistui moukarinheittäjänä neljiin arvokisoihin. Lontoon 1948 olympialaisissa hän karsiutui tuloksella 47,40 m, kuten myös Brysselin EM-kilpailuissa 1950 tuloksella 46,21 m. Helsingin 1952 olympialaisissa hän heitti karsinnassa tuloksen 49,75 m ja sijoittui loppukilpailussa 23:nneksi tuloksella 46,38 m. Bernin EM-kilpailuissa 1954 hän heitti karsinnassa tuloksen 51,33 m ja sijoittui loppukilpailussa 21:nneksi tuloksella 48,97 m.


title: Pierre Legrain

text: Legrain voitti moukarinheitossa Ranskan mestaruuden vuosina 1948, 1949, 1951 ja 1953. Hän paransi Ranskan ennätystä vuonna 1949 tulokseen 51,28 m, vuonna 1951 tulokseen 51,71 m sekä vuonna 1954 tulokseen 53,30 m. Oman ennätyksensä 55,31 m hän heitti vuonna 1958. Hän on pituudeltaan 170-senttinen ja painoi aktiivivuosinaan 75 kiloa.


title: Oscar-gaala 1990

text: Oscar-gaala 1990 oli 62. kerran järjestetty palkintogaala, jossa Yhdysvaltain elokuva-akatemia jakoi vuotuiset Oscar-palkinnot vuoden 1989 parhaille elokuville. Gaala järjestettiin Dorothy Chandler Pavilionissa Hollywoodissa, Kaliforniassa 26. maaliskuuta 1990. Lisäksi tilaisuuyya isännöitiin pienemmässä muodossa viidessä muussa kaupungissa ympäri maailman. Tilaisuuden juonsi Billy Crystal.


title: Oscar-gaala 1990

text: Eniten Oscareita sai Palveluksessanne, Miss Daisy, joka voitti neljä palkintoa mukaan lukien parhaan elokuvan Oscarin. Saman elokuvan pääosassa olleesta Jessica Tandysta tuli kaikkien aikojen vanhin nayttelijä-Oscarin saanut henkilö. Tandy oli tuolloin 80-vuotias.


title: Adrastea

text: Adrastea voi viitata seuraaviin asioihin:


title: Static Shock

text: Static Shock on yhdysvaltalainen Daytime Emmylla palkittu animaatiosarja. Sen luojana toimi Dwayne McDuffie ja tuottajana Warner Bros. Animation. Static Shockista tehtiin 52 jaksoa, jotka esitettiin Yhdysvalloissa vuosina 2000–2004 Kids' WB:llä. Sittemmin sarjaa on esitetty uusintana Cartoon Networkilla.


title: Static Shock

text: Sarjan alussa Francis-niminen koulukiusaaja alkaa härnätä sarjan päähahmoa Virgil Hawkinsia koulussa. Paikalle kuitenkin saapuu Wade, joka pelastaa hänet. Myöhemmin Wade yrittää saada Virgilin mukaan jengiinsä. Virgil suostuu, koska on liian pelokas kieltäytyäkseen. He lähtevät satamaan, jossa Virgil saa aseen, kun F-Stop-jengi ilmestyy paikalle. Tappelun aikana hän kuitenkin heittää aseen pois ja menee piiloon, kun poliisit ilmestyvät paikalle. Saman tien joku yritti ampua poliiseja, mutta osuikin kaasukanisteriin, joka alkoi vuotaa ja kaasu levisi koko kaupunkiin. Virgil juoksee kotiin ja huomaa seuraavana päivänä hallitsevansa sähköä ja metallia. Hän matkaa kaverinsa Richien luo ja kertoo, mitä on tapahtunut. Richien innostamana kaksikko päättää kehitellä Virgilille sopivan sankariasun ja nimen.


title: Static Shock

text:
Sittemmin Static saa selville, että Edwin Alva -niminen miljonääri on vastuussa kaasuvuodosta, mutta yrittäessään kerätä todisteita Hotstreak-niminen konna, joka oli aikaisemmin Staticin koulukiusaaja, tuhoaa hänen todistusaineistonsa. Hotstreak ei myöskään jää Staticin ainoaksi viholliseksi, sillä muitakin teini-ikäisiä ja vanhempia asukkaita on muuttunut kaasuvuodon vuoksi erinäisiksi superrikollisiksi.
Wizard Magazine listasi vuonna 2001 Static Shockin sijalle 87 laatimassaan kautta aikain sadan parhaan animaatiosarjan listalla.


title: Static Shock

text: Juuri ennen sarjan päättymistä Vicarious Visionsin kehittämä ja Midway Gamesin julkaisema Static Shock ilmestyi ainoastaan Game Boy Advancelle 3. toukokuuta 2004.


title: Static Shock

text: Kirjoja kustantava Scholastic julkaisi 1. syyskuuta 2004 kirjat "Static Shock Chapter Book #1 – Double Trouble" ja "Static Shock Chapter Book #2 – Soul Power". Ensimmäinen kirja oli suunnattu 4–8-vuotiaille ja toinen 9–12-vuotiaille, ja ne pohjautuivat sarjan samannimisiin jaksoihin.


title: Static Shock

text: Ensimmäisen videon julkaisi Warner Home Video 28. syyskuuta 2004 nimellä "Static Shock – The New Kid", joka sisälsi sarjan ensimmäisen tuotantokauden kaikki jaksot. Sitä ennen Warner Home Video oli ilmoittanut julkaisevansa samana päivänä myös DVD:lle ensimmäisen kauden jaksot, jotka julkaistiin VHS:lle. 26. helmikuuta 2005 sarjasta julkaistiin mini-DVD "The New Kid", joka käsitti sarjan kolme ensimmäistä jaksoa.


title: Amalthea

text: Amalthea voi viitata seuraaviin asioihin:


title: Artemisiniini

text: Artemisiniini tai artemisiini on malarian hoitoon käytettävä lääkeaine. Kemiallisesti aine kuuluu seskviterpeenilaktoneihin. Artemisiinia on perinteisesti eristetty kesämarunasta ("Artemisia annua"), jota kiinalaiset ovat käyttäneet malarian hoitoon vuosisatojen ajan.


title: Artemisiniini

text: Malarian resistenttien kantojen (eritoten "falciparum"-malarian) lisääntymisen sekä perinteisten malarialääkkeiden runsaiden sivuvaikutuksien vuoksi on syntynyt paine kehittää harmittomampia ja tehokkaampia lääkkeitä. Esimerkiksi WHO on suositellut artemisiini-yhdistelmälääkkeitä ensisijaiseksi vaihtoehdoksi malarian hoitoon kaikilla klorokiinille resistenteillä malaria-alueilla.


title: Artemisiniini

text: Artemisiniiniyhdistelmävalmisteita (artemisinin-based combination therapy, ACT) on markkinoilla muun muassa kauppanimellä "Riamet", joka sisältää artemisiniinin lisäksi osittain tehoaan menettänyttä, perinteistä malarialääkettä lumefantriinia (CHClNO). "Riamet" kehitettiin alun perin 1980-luvun alkupuolella Kiinan kansantasavallan sotilaslääketieteen akatemian mikrobiologian ja epidemiologian instituutissa (AMMS). Se rekisteröitiin käyttöön malarian hoitoon Kiinassa 1992, ja Novartis kehitteli valmistetta edelleen maailmanlaajuista markkinointia varten. Ensimmäisen kerran Euroopassa Riamet rekisteröitiin käyttöön lääkkeenä Sveitsissä 1999. Suomessa valmistetta saa vain erityisluvallisena valmisteena. Ruotsissa Riamet on ollut rekisteröity valmiste 26.1.2001 alkaen. Kehitysmaissa lääkettä myydään nimellä "Coartem".


title: Artemisiniini

text: Artemisiniinista on kehitetty myös puolisynteettisiä johdannaisia, kuten artesunaatti (CHO) ja artemeetteri (CHO).


title: Artemisiniini

text: Kiinalainen tutkija Tu Youyou sai vuonna 2015 yhtenä kolmesta tutkijasta lääketieteen Nobel-palkinnon onnistuttuaan eristämään artemisiniinin kesämarunasta.


title: Pascal Lefèvre

text: Pascal Lefèvre (s. 25. tammikuuta 1965 Saint-Quentin, Aisne, Ranska) on entinen ranskalainen keihäänheittäjä.


title: Pascal Lefèvre

text: Lefèvre sijoittui Rooman MM-kilpailuissa 1987 keihäänheitossa kymmenenneksi tuloksella 77,14 m. Karsinnassa hän heitti tuloksen 80,60 m. Splitin EM-kilpailuissa 1990 hän sijoittui seitsemänneksi tuloksella 79,98 m. Hän osallistui myös Stuttgartin EM-kilpailuihin 1986, Soulin olympialaisiin 1988, Tokion MM-kilpailuihin 1991 sekä Stuttgartin MM-kilpailuihin 1993 mutta ei näissä kilpailuissa selviytynyt loppukilpailuun.


title: Pascal Lefèvre

text: 190-senttinen Lefèvre voitti yhteensä yhdeksän Ranskan mestaruutta vuosina 1987–1995. Hän paransi Ranskan ennätystä neljä kertaa: vuonna 1988 hänen ennätysheittonsa olivat pituudeltaan 80,84 m ja 81,48 m sekä seuraavana vuonna 82,10 m ja 82,56 m, joista viimeisin on Ranskan ennätys vielä vuoden 2008 lopulla. Vuosina 1990–1991 oli käytössä karheapintainen keihäs, jolla Lefèvre heitti ennätystulokset 82,78 m ja 84,80 m, mutta tämänlainen keihäs kiellettiin vuoden 1991 jälkeen ja sillä heitetyt tulokset poistettiin ennätystilastoista.


title: Kissa kuumalla katolla

text:
Kissa kuumalla katolla on elokuva vuodelta 1958. Se perustuu Tennessee Williamsin samannimiseen, Pulitzer-palkinnolla palkittuun näytelmään.
Se kertoo varakkaasta suvusta, jonka päämies on vanha ja sairas, ja kaksi poikaa kilpailevat perinnöstä. Toista veljeksistä esittää Paul Newman, ja hänen vaimoaan Elizabeth Taylor. Elokuva oli ehdokkaana useaan Oscar-palkintoon, muttei voittanut yhtään.


title: Kissa kuumalla katolla

text: Myöhään eräänä iltana juopunut Brick Pollitt (Paul Newman) lähtee ulos aikomuksenaan hankkia takaisin hieman lukioaikojensa urheilusankarin loistettaan. Hän suuntaakin eräälle yleisurheilukentälle hyppimään aitoja. Kesken aitajuoksun urheilupäiviään muisteleva Brick kuitenkin kaatuu, minkä seurauksena hänen jalkansa kipsataan ja hän joutuu tukeutumaan kainalosauvoihin. Brick ja hänen vaimonsa Maggie (Elizabeth Taylor) lähtevät seuraavana päivänä Mississippiin vieraillakseen Brickin perheen luona Big Daddyn (Burl Ives) 65-vuotissyntymäpäivien kunniaksi.


title: Kissa kuumalla katolla

text: Masentunut Brick päättää viettää päivänsä neljän seinän sisällä lipittämässä alkoholia. Hän on alkanut myös laiminlyödä vaimoaan, joka ahdistelee häntä pitämään huolen siitä, että Big Daddyn valtava omaisuus periytyisi aikanaan heille. Brickin ja Maggien myrskyisästä avioliitosta tehdään elokuvan aikana useita vihjailuja. Yksi esimerkki on se, miksei Maggie ole saanut vielä lainkaan lapsia, kun taas Brickin Gooper-veljellä (Jack Carson) ja tämän Mae-vaimolla (Madeleine Sherwood) on kokonainen liuta jälkikasvua. Elokuvan aikana Gooperin ja Maen valtava lapsilauma juoksenteleekin lakkaamatta pitkin poikin ”plantaasia” (joksi Big Dannyn tilaa kutsutaan) täysin valvomattomana ja ärsyttävästi rallattaen.


title: Kissa kuumalla katolla

text: Kun Big Daddy ja Big Mama (Judith Anderson) saapuvat kotiin sairaalasta, he tapaavat Gooperin, Maen ja Maggien. Vaikka Mae, Gooper ja heidän lapsensa huhkivat oikein olantakaa saadakseen syntymäpäiväsankarin jakamattoman huomion, Big Daddy jaksaa kiinnostua vain Maggiesta. Big Daddy kertoo perheelleen, että vaikka hänellä on viime aikoina epäilty syöpää, hän on paljastunut sairaalatutkimuksissa täysin terveeksi. Lääkäri (Larry Gates) käy kuitenkin tapaamassa Brickiä ja Gooperia vaivihkaa ja kertoo, ettei asian laita valitettavasti ole näin vaan että Big Daddy todella sairastaa syöpää. Hän ei kuitenkaan hennonut paljastaa sitä Big Daddylle vielä toistaiseksi, jottei tuhoaisi perheen onnea. Maggie anoo Brickiä pitämään huolen siitä, että Big Daddy määrää omaisuutensa heille, mutta Brick kieltäytyy itsepäisesti tottelemasta. Lopulta Big Daddy kyllästyy alkoholistisen poikansa käytökseen ja vaatii saada tietää syyn tämän itsepäisyydelle. Brick kieltäytyy vihaisesti vastaamasta.


title: Kissa kuumalla katolla

text: Big Daddy ei luovuta vähällä, vaan vetää myös Maggien mukaan keskusteluun. Lopulta Maggie paljastaa, mitä oikein tapahtui sinä onnettomana iltana, jona Brickin ystävä Skipper teki itsemurhan. Maggie myöntää olleensa mustasukkainen Skipperille, koska tämä sai viettää enemmän aikaa hänen aviomiehensä kanssa kuin hän itse. Hän väitti tuolloin, että halusi tuhota miesten ystävyyden ”keinolla millä hyvänsä”. Hän oli aikonut vietellä Skipperin luodakseen sitä kautta kuilun miesten välille, muttei loppujen lopuksi uskaltanutkaan toteuttaa suunnitelmaansa. Brick puolestaan oli väittänyt Skipperin kuoleman olleen Maggien syytä. Lopulta Brick kuitenkin paljastaa, että hän pitääkin syypäänä itseään, kun ei auttanut ystäväänsä tämän soitettua hänelle tuona kohtalokkaana iltana hysteerisessä tilassa.


title: Kissa kuumalla katolla

text: Big Daddy saa kuulla, että hän sairastaa syöpää ja että tämä on hänen viimeinen syntymäpäivänsä. Hän sulkeutuu sen seurauksena järkyttyneenä talon kellariin. Sillä välin Gooper, Mae, Maggie ja Brick ryhtyvät kiistelemään Big Daddyn testamentista. Lopulta Brick menee isänsä perässä kellariin, jossa säilytetään kasoittain antiikkia sekä muita perheen tavaroita. Brick löytää isänsä tavaroiden keskeltä ja ryhtyy juttelemaan tämä kanssa vakavasti kertoen omista kunnianpäivistään urheilijana. Muu perhe alkaa tällä välin murtua paineen alla, ja Big Mama ottaa ohjat käsiinsä. Maggie kertoo haluavansa antaa Big Daddylle tämän syntymäpäivälahjan: uutisen, että hän on raskaana. Mae nimittää Maggieta valehtelijaksi, mutta Big Daddy ja Brick puolustavat Maggieta, vaikka he tietävätkin Maggien puhuvan palturia. Lopulta jopa Gooper myöntää: ”Tuossa tytössä on kyllä ytyä.” Ennen pitkää Maggie ja Brick tekevät sovinnon, ja elokuva päättyy parin suudellessa toisiaan. Kaikki viittaa siihen, että he aikovat pian rakastella.


title: Etelä-Schleswigin tanskalainen kirkko

text: Etelä-Schleswigin tanskalainen kirkko (tanskaksi "Dansk Kirke i Sydslesvig") on protestanttinen kirkko Etelä-Schleswigissä Pohjois-Saksassa. Kirkolla on noin 6500 rekisteröityä jäsentä 35:ssä seurakunnassa. Pappeja on 24. Kirkkokunnan pääkirkko on Pyhän Hengen kirkko Flensburgissa.


title: Etelä-Schleswigin tanskalainen kirkko

text: Kirkko on yhteydessä Tanskan kansankirkkoon ja sallii naispappeuden.


title: Anne-Marie Colchen

text: Anne-Marie Maillet (o.s. Colchen, 8. joulukuuta 1925 Le Havre, Seine-Maritime, Ranska – 26. tammikuuta 2017) oli ranskalainen korkeushyppääjä ja koripalloilija. Hän oli ensimmäinen yleisurheilun Euroopan-mestaruuden voittanut ranskalaisnainen.


title: Anne-Marie Colchen

text: Anne-Marie Colchen voitti Oslon EM-kilpailuissa 1946 korkeushypyssä kultaa maansa ennätystuloksella 160 cm. Lontoon 1948 olympialaisissa hän sijoittui 14:nneksi tuloksella 140 cm. Brysselin EM-kilpailuissa 1950 hän oli kuudes tuloksella 150 cm.


title: Anne-Marie Colchen

text: Colchen voitti Ranskan mestaruuden korkeushypyssä vuosina 1946, 1948, 1949 ja 1950. Ranskan ennätystä hän paransi vuoden 1946 suorituksensa lisäksi vuonna 1949 tulokseen 163 cm.


title: Anne-Marie Colchen

text: Colchen pelasi koripalloa Ranskan pääsarjatasolla ja voitti Ranskan mestaruuden CS Château-Thierry -seurassa vuosina 1950–1952. Ranskan maajoukkueessa hän pelasi 63 maaottelua vuosina 1946–1956. Vuoden 1953 MM-kilpailuissa hän saavutti pronssia.


title: Sadepuun maa

text: Sadepuun maa ("Raintree County") on Edward Dmytrykin ohjaama yhdysvaltalainen elokuva vuodelta 1957. Se kertoo Yhdysvaltojen sisällissodan ajoista. Elizabeth Taylor oli osastaan Oscar-ehdokkaana. "Video-oppaassa" vuodelta 1994 "Sadepuun maa" saa kolme tähteä viidestä, mikä vastaa sanallista arviota ”hyvä”.


title: NSÍ Runavík

text: NSÍ Runavík on vuonna 1957 perustettu färsaarelainen jalkapallojoukkue, joka pelaa Färsaarten korkeimmalla sarjatasolla, Formuladeildinissä. Seura pelaa kotiottelunsa Runavíkin kylässä. NSÍ Runavík voitti Färsaarten mestaruuden vuonna 2007.


title: Monorkia

text: Monorkia eli monorkismi tarkoittaa yksikiveksisyyttä. Se voi olla alkion tai sikiön kehityshäiriön aiheuttama. Kives voidaan poistaa myös kastraation avulla.


title: Monorkia

text: Australialainen poliitikko Mark Latham, amerikkalainen pyöräilijä Lance Armstrong ja kanadalainen koomikko Tom Green ovat yksikiveksisiä kivessyövän hoidon aiheuttaman kiveksenpoiston takia. Adolf Hitler menetti toisen kiveksensä ensimmäisessä maailmansodassa.


title: Waziri

text: Waziri on kuvitteellinen musta afrikkalaisheimo Edgar Rice Burroughsin Tarzan-kirjoissa.


title: Waziri

text:
Kirjassa "Tarzanin paluu" Tarzan palaa "sivistyksestä" rakkaaseen viidakkoonsa. Hän on kuitenkin muuttunut: hän ei surmaa oikopäätä kohtaamaansa mustaa soturia, vaan pelastaa tämän hengen leijona Numan kynsistä . Soturi kuuluu Waziri-heimoon. Tarzanille käy ilmi, että kysymyksessä on sivistynyt heimo, joka inhoaa ihmissyöjiä, kuten niitä, joita Tarzan nuorempana surmasi ja joilta hän varasteli muun muassa myrkkynuolia. Tarzan hyväksytään heimon jäseneksi, kun hän opettaa heille uuden ja toimivan tavan metsästää norsuja. Nämä kaksi metsästystä ovat ainoat maininnat, joissa hän tappaa norsuja.
Arabialaiset orjarosvot ja heidän ihmissyöjäorjansa hyökkäävät wazirien kylään. Vanha päällikkö ja moni muu saa surmansa. Tarzanin johdolla kylän polttaminen estetään. Arabit surmataan tehokkaalla sissitaktiikalla, jossa heitä surmataan yksi kerrallaan. Nyt hänestä tulee heimon kuningas, ja tästä alkaen uljaat waziri-soturit liittyvät olennaisesti Tarzanin kohtaloihin.


title: Waziri

text: Wazirien alipäällikkönä toimii vanha soturi Muwiro. Hänen poikansa Wasimbu uhraa henkensä Janen puolesta, kun saksalaiset hyökkäävät Tazanin kotiin 1. maailmansodan aikana, mutta Muwiro pysyy mukana tarinoissa loppuun asti.


title: Waziri

text: Kirjan "Tarzan ja Oparin aarteet" tapahtumiin mennessä heimo on kuitenkin siirtynyt heimokulttuurista feodaaliseen suuntaan. He elävät Tarzanin ja Janen kanssa näiden plantaasilla, ja siellä he huolehtivat kokkauksesta, siivoavat ja hoitavat Janen ruusutarhaa .


title: Waziri

text: He eivät enää kutsu Tarzania Wazirien kuninkaaksi, vaan puhuttelevat häntä "Suureksi Bwanaksi" (swahilia: tarkoittaa 'herraa'). Vastaavasti hän kutsuu heitä "lapsikseen".


title: Waziri

text: Afrikan kartan mukaan, joka esittää maanosaa kuten Burroughsin sen kuvitteli, Wazirien kylä sijaitsi jossain Angolassa; he kuitenkin muuttivat Tarzanin tilalle jonka sijaitsi Victoriajärven itäpuolella Brittiläisessä Itä-Afrikassa (tunnetaan nykyään Keniana).


title: Waziri

text: Kuten Burroughs monta kertaa kirjoittaa, huolimatta vähäisestä lukumäärästään Wazirit ovat Afrikan pelätyimpiä sotureita, heitä pelkäävät niin arabiorjakauppiaat kuin ihmissyöjäheimotkin ja heidän maineensa tunnetaan niin läntisessä kuin itäisessäkin Afrikassa


title: Waziri

text: Burroughs käytti Henry Morton Stanleyn kirjoituksia lähteenään kirjoittaessaan ensimmäisiä Tarzan-kirjoja. Hän on voinut yhdistää kahden historiallisen afrikkalaisen heimon nimet, jotka olivat Stanleyn mukana hänen matkatessaan kuuluisan orjakauppiaan Tippu-Tipin seurassa, nimittäin Wangwana, Ugandasta ja Wanyamwezi Tansaniasta.


title: Waziri

text: Afganistanin vuoristoissa elää todellinen waziri-nimeä käyttävä heimo, mutta he ovat afgaaneja ja sunnimuslimeja.


title: Malachor V

text: Malachor V on kuvitteellinen planeetta George Lucasin Tähtien Sota- universumissa. Planeetta esiintyi pelissä "" ja se mainittiin ensimmäisen kerran pelissä "".


title: Malachor V

text: Malachor V on erittäin karu ja musta planeetta. Planeetta on itse asiassa vain iso kivenjärkäle, jonka sisuksissa virtaa myrkyllisiä kaasuja. Kaukaa katsottuna se näyttää asteroidilta, mutta sillä on kuitenkin elämälle soveltuva ilmakehä. Planeetan taivaalla on käynnissä päättymätön ukkosmyrsky, mutta se ei sisällä sadetta. Ainoa elävä älyllinen olento planeetalla on myrskypeto (Storm Beast). Ne ovat valtavia hirviöitä, jotka eivät halua muuta kuin lihaa ja verta.


title: Malachor V

text: Malachor V:llä sijaitsee myös muinainen sith-akatemia, Trayus Academy, ja tämän vuoksi Voiman pimeä puoli virtaa planeetalla voimakkaana. Akatemia on jäänyt jäljelle muinaisen Sith-imperiumin jäännöksenä, kuten Korribanin akatemia. Akatemia oli kuitenkin rakennettu lähelle planeetan sydäntä ja siksi se pysyi hyvin piilossa. Ei kuitenkaan tiedetä, miksi akatemia aikoinaan hylättiin.


title: Malachor V

text: Vuonna 3961 BBY planeetan kiertoradalla käytiin eeppinen Mandalorialaissotien viimeinen taistelu. Mutta taistelu ei kestänyt kovinkaan pitkään, sillä Malachor V:n voimat tekivät suurimman työn. Trayus Academy kykeni imemään vihaa ja kuolemaa itseensä ja Tasavallan ja mandaloriaanien taistelu ruokki sitä voimakkaasti, niin voimakkaasti, että monet kuolivat planeetan voimien vaikutuksesta. Tasavallan joukkojen johtaja, jediritari Revan ja hänen oppilaansa Malak kävivät planeetan pinnalla taistelun jälkeen ja löysivät akatemian. Voiman pimeä puoli alkoi vaikuttaa heissä voimaakkaasti ja tämä toimikin ensiaskeleena heidän lankeamiselleen pimeälle puolelle. Muutamia vuosia myöhemmin jedi Kreia saapui Malachoriin ja hän perusti oman sith-veljeskunnan. Tämä veljeskunta syntyi Malachorin taistelun yhtenä seurauksena, sillä Malachor ruokki itseään elämällä ja näiden sithien voima perustui samaan nälkään. Jos tämä veljeskunta olisi pysynyt vallassa, galaksista olisi aikanaan kadonnut kaikki elämä. Mutta sitten salaperäinen pakolaisjedi, joka toimi myös kenraalina Malachorin taistelussa, onnistui tuhoamaan veljeskunnan ja sen mahtavimat sithlordit Darth Trayan (Kreia), Darth Sionin ja Darth Nihilusin. Tämän jälkeen hän aktivoi planeetalle asennetun suuren varjogeneraattorin, joka repi planeetan kappaleiksi. Nykyään Malachor V on vain asteroidipilvi.


title: Nicole Pani

text: Nicole Pani (o.s. Montandon, s. 30. lokakuuta 1948 Suresnes, Hauts-de-Seine, Ranska) on entinen ranskalainen pikajuoksija.


title: Nicole Pani

text: Nicole Montandon sijoittui Méxicon 1968 olympialaisissa 200 metrin juoksussa viidenneksi ajalla 23,0 s. Hän kuului myös viestijoukkueeseen, joka sijoittui 4 × 100 metrin viestijuoksussa kahdeksanneksi ajalla 44,2 s. Budapestin EM-kilpailuissa 1966 hän karsiutui 100 metrin juoksun välierissä ja sijoittui viestissä kahdeksanneksi ajalla 45,7 s. Ateenan EM-kilpailuissa 1969 hän oli viestissä neljäs ajalla 44,6 s. Avioiduttuaan hän kilpaili nimellä Nicole Pani ja sijoittui viestijuoksussa Helsingin EM-kilpailuissa 1971 seitsemänneksi ajalla 45,5 s sekä Rooman EM-kilpailuissa 1974 viidenneksi ajalla 44,18 s. Sisäratojen EM-kilpailuissa 1972 Grenoblessa hän saavutti hopeaa 4 × 1 kierroksen viestijuoksussa (radan pituus oli 180 metriä).


title: Nicole Pani

text: Montandon voitti Ranskan mestaruuden 200 metrin juoksussa vuonna 1968. Hän paransi Ranskan ennätystä 200 metrin juoksussa kolme kertaa vuonna 1968; ennätysajat olivat käsiajanotolla 23,3 ja 23,0 s sekä sähköajanotolla 23,02 s.


title: Eureka (televisiosarja)

text: Eureka on yhdysvaltalainen science fiction -televisiosarja, jonka loivat Andrew Cosby ja Jaime Paglia. Sarjan ensimmäinen jakso esitettiin yhdysvaltalaisella Sci Fi Channelilla 18. heinäkuuta 2006. Suomessa sarjan esittäminen alkoi lokakuussa 2008 Subin kanavalla.


title: Eureka (televisiosarja)

text: Scifisarjojen "Eureka", "Warehouse 13" ja "Alphas" tapahtumat on linkitetty samaan maailmaan useiden crossover-jaksojen avulla.


title: Eureka (televisiosarja)

text: Vuonna 2006 Sci Fi Channel julkaisi kahdeksan jakson pituisen "Eureka: Hide and Seek" websarjan, jossa seikkailevat televisiosarjasta tutut näyttelijät.


title: Eureka (televisiosarja)

text: Sarja kertoo kuvitteellisesta Eurekan pikkukaupungista, jonka asukkaat ovat lähes poikkeuksetta neroja. Heistä suurin osa työskentelee Global Dynamics -nimisessä yhdysvaltain hallituksen tutkimuskeskuksessa, jonka sarjan pilotissa sanotaan olevan vastuussa suurimmasta osasta suurista teknisistä läpimurroista viimeisen 50 vuoden aikana. Koko kaupungin olemassaolo ja sijainti ovat tarkoin vartioituja salaisuuksia.


title: Eureka (televisiosarja)

text: Sarja alkaa, kun US Marshal Jack Carter törmää Eurekaan kuljettaessaan karkulaista, omaa teini-ikäistä tytärtään Zoea, takaisin tämän äidin luokse Los Angelesiin. Pieleen menneen kokeen seurauksena kaupungin seriffi menettää jalkansa ja Carter huomaa päätyneensä kaupungin uudeksi seriffiksi. Vaikka Carter ei yllä samalle älylliselle tasolle muiden kaupungin asukkaiden kanssa, onnistuu hän silti yhdistelemään asioita muita paremmin ja siten toistuvasti pelastamaan Eurekan ja koko maailman potentiaalisilta katastrofeilta.


title: Eureka (televisiosarja)

text: Sarjaa kuvattiin eri kaupungeissa Kanadan Brittiläisen Kolumbian provinssissa.


title: Eureka (televisiosarja)

text: Ensin 5. elokuuta 2011 Syfy ilmoitti tilanneensa kuusi jaksoa sarjan kuudetta kautta varten, mutta muutaman päivän jälkeen he ilmoittivat lopettavansa sarjan viidenteen kauteen. Tuon ilmoituksen jälkeen Syfy tilasi viidenteen kauteen yhden jakson lisää, jotta sarjalle saatiin kunnollinen lopetusjakso fanien suuren Twitter-viestityksen jälkeen.


title: Eureka (televisiosarja)

text: Eurekan pilottijakso oli Sci Fi Channelin parhaiten arvosteltu scifisarjan pilotti. Myös toisella kaudella se oli Sci Fi Channelin eniten katsojia kerännyt sarja.


title: Eureka (televisiosarja)

text: Vuonna 2007 "Eureka" oli ehdolla Emmy-palkinno saajaksi televisiosarjojen visuaalisten efectien johdosta. Samana vuonna sarja voitti Leo Awards -palkinnon visuaalisten efectien avulla. Vuonna 2009 sarja sai myös ASCAP-palkinnon.


title: Eureka (televisiosarja)

text: 26. elokuuta 2008 La-La Land Records julkaisi "Eureka: Original Soundtrack From the Sci-Fi Channel Television Series" nimisen soundtrackin. 28 raitaa omaava albumi on suurimmaksi osaksi Bear McCrearyn säveltämä.


title: Eureka (televisiosarja)

text: Vuoden 2009 alkupuolella Boom! Studios julkaisi kaksi "Eureka" maailmaan sijoittuvaa sarjakuvalehteä.


title: Eureka (televisiosarja)

text: Aaron S. Rosenberg (taiteilijanimellä Cris Ramsay) on kirjoittanut kolme "Eureka" aiheista romaania; "Eureka: Substitution Method" (2010), "Eureka: Brain Box Blues" (2010) ja "Eureka: Road Less Traveled" (2011).


title: Jussi Viitanen

text: Jussi Viitanen (s. 10. joulukuuta 1977) on suomalainen entinen salibandymaalivahti. Viitanen edusti urallaan Nurmon Jymyä, SSV:tä ja Classicia. Hän on pelasi urallaan yli 350 runkosarjassa liigaottelua.


title: Jussi Viitanen

text: Viitanen pelasi ensimmäiset liigaottelunsa kaudella 1999–2000, Nurmon Jymyn riveissä. Se oli samalla joukkueen ensimmäinen kausi liigassa. Viitanen pelasi yhteensä 27 ottelua ja herätti kiinnostusta muissa joukkueissa, jonka myötä hän siirtyi seuraavalla kaudella SSV:hen. Ensimmäinen kausi uudessa joukkueessa meni menestyksekkäästi, kun Viitanen auttoi joukkuettaan voittamaan Suomen-mestaruuden, sekä Suomen Cupin. Kausi 2001–2002 meni myös varsin menestyksen merkeissä SSV:n voittaessa SM-pronssia ja saavuttaessa hopeaa EuroFloorball Cupissa. Kauden päätteeksi Viitanen haki uusia haasteita ja siirtyi Tampereelle Classicin riveihin vuonna 2002. Hän on toiminut joukkueen ykkösmaalivahtina pelaten keskimäärin lähes 30 ottelua kautta kohden. Ensimmäisen kerran Viitanen saavutti menestystä uudessa joukkueessa kaudella liigaottelunsa kaudella 2004–2005 voittaessaan SM-pronssia. Seuraavalla kaudella Classic sijoittui sarjassa kuudenneksi, mutta putosi pudotuspelien puolivälierä vaiheessa, hävitessään Josballe. Kausi 2006–2007 meni kuitenkin menestyksekkäämmin Classicin sijoittuessa runkosarjassa kolmanneksi ja saavuttaen hopeaa pudotuspeleissä hävitessään loppuottelussa SSV:lle.


title: Monique Noirot

text: Monique Noirot (o.s. Wideman, s. 10. lokakuuta 1941 Talence, Gironde, Ranska) on entinen ranskalainen pikajuoksija.


title: Monique Noirot

text: Noirot saavutti Budapestin EM-kilpailuissa 1966 pronssia 400 metrin juoksussa ajalla 54,0 s. Méxicon 1968 olympialaisissa hän karsiutui välierissä. Helsingin EM-kilpailuissa 1971 hän kuului Ranskan 4 × 400 metrin viestijoukkueeseen, joka keskeytti loppukilpailussa.


title: Monique Noirot

text: Noirot voitti Ranskan mestaruuden 200 metrin juoksussa vuonna 1964 sekä 400 metrin juoksussa vuosina 1965–1967. Hän paransi Ranskan ennätystä 400 metrin juoksussa vuonna 1966 kahdesti (54,0 ja 53,8 s) sekä vuonna 1967 kerran (53,1 s).


title: Dagi Angervo

text: Elin Dagmar (Dagi) Angervo (oik. Elin Dagmar Korhonen, o.s. Immonen, ent. Angervo-Jouko) (18. helmikuuta 1904, Joensuu – 23. helmikuuta 1991) oli suomalainen näyttelijä, jonka tunnetuin rooli oli elokuvassa "Täällä Pohjantähden alla" (hieroja-Priita).


title: Dagi Angervo

text: Angervo näytteli 1920-luvulla teattereissa Kotkassa, Lappeenrannassa ja Joensuussa, 1930-luvulla Jyväskylässä, Tampereella, Turussa ja Viipurissa. Sotavuosina hänet nähtiin Porin, Tampereen ja Helsingin teattereissa kunnes vuonna 1947 hän aloitti pitkän jakson Lahden kaupunginteatterissa.


title: Blondivitsi

text:
Blondivitsi on vitsi, joka perustuu stereotypiaan vaaleahiuksisesta bimbosta, ”tyhmästä blondinaisesta”.
Vitsissä blondi esitetään yleensä tilanteessa, jossa hän toimii älylliset puutteensa tai siveettömyytensä esille tuovalla tavalla. Myös variaatioita rasistisista vitseistä käytetään blondivitsien pohjana.


title: Blondivitsi

text: Eri kulttuureissa ja maissa on erilaisia variaatioita blondivitseistä. Esimerkiksi Isossa-Britanniassa blondivitseissä esiintyy yleensä "Essex girl", työväenluokkainen tyttö Essexistä.


title: Blondivitsi

text: Monet ovat kritisoineet blondivitsejä seksistisiksi. Vaikka blondivitsejä voidaan pitää loukkaavina, ei niitä silti pidetä yhtä paheksuttavina kuin etnisyyteen perustuvia vitsejä.


title: Blondivitsi

text: On tutkittu, että miehet pitävät blondivitsejä merkittävästi hauskempina kuin naiset.


title: Verivelka

text: Verivelka on Clint Eastwoodin ohjaama, tähdittämä sekä osin tuottama vuoden 2002 jännityselokuva.


title: Verivelka

text: FBI:n rikosprofiloinnin veteraani Terry McCaleb (Eastwood) tutkii arvoituksellisia sarjamurhia urbaanissa Los Angelesissa. Hän näkee murhaajan paparazzien joukossa ja lähtee ajamaan tätä takaa. Pian McCaleb kuitenkin saa sydänkohtauksen. Hän jää eläkkeelle ja sydämensiirtoleikkaus suoritetaan kahden vuoden kuluttua. Palatessaan kotiinsa häntä odottaa Graciella Rivers -niminen nainen (De Jesus), joka kertoo McCalebin uuden sydämen kuuluneen hänen siskolleen, joka joutui McCalebin jahtaaman kasvottoman murhaajan uhriksi. Graciella pyytää häntä ottamaan tämän kiinni ja vielä vasta toipilaana oleva McCaleb suostuukin vastahakoisesti. Tutkimusten edetessä hänen halunsa löytää salaperäinen murhaaja kasvaa yhä enemmän ja enemmän. Häntä avustaa hieman omalaatuinen naapuri (Daniels) pientä maksua vastaan. Vasta leikkauksesta toipuneen McCalebin viran ulkopuolinen tutkinta hermostuttaa sekä poliiseja (Rodriguetz ja Walsh), että hänen lääkäriään (Huston), joka on huolissaan tämän terveydestä.


title: Pietarin taideakatemia

text: Repin-instituutti eli Pietarin taideakatemia on osa Venäjän taideakatemiaa () ja toimii Moskovan Surikov-instituutin ohella Venäjän korkeinta kuvataiteen ja arkkitehtuurin opetusta tarjoavana oppilaitoksena.


title: Pietarin taideakatemia

text: Laitoksen koko nimi on "Pietarin Repinille nimetty maalaustaiteen, kuvanveiston ja arkkitehtuurin valtiollinen akateeminen instituutti" (Санкт-Петербургский Государственный академический институт живописи, скульптуры и архитектуры им. И.Е. Репина, "Sankt-Peterbugski Gosudarstvennyi akademitšeski institut živopisi, skulptury i arhitektury im. I. Je. Repina"). Repin-instituutti jatkaa 1757 perustetun Keisarillisen taideakatemian (Императорская Академия художеств, "Imperatorskaja Akademija hudožestv") perinnettä ja toimii sille pystytetyssä rakennuksessa Pietarissa Nevan rannalla.


title: Pietarin taideakatemia

text: Laitokset ovat (2012): maalaustaide, graafinen taide, arkkitehtuuri, kuvanveisto sekä taiteen teoria ja taidehistoria.


title: Pietarin taideakatemia

text: Pietari Suuri halusi perustaa 1720-luvulla Italian ja Ranskan taideakatemian mallin mukaisen taideakatemian myös Pietariin. Senaatti oli jo vahvistamassa taideakatemiahankkeen vuonna 1724, mutta Pietari Suuren kuolema ja vallan vaihtuminen siirsivät taideakatemian perustamista niin, että sen varsinainen toiminta taiteilijoiden kouluttajana alkoi vasta 1757 Pietari Suuren tyttären Elisabetin aikana. Tämän Kolmen jaloimman taiteen akatemian perustamiseen vaikuttivat merkittävästi kreivi Ivan Šuvalov (1727–1797), joka kuului myös Moskovan yliopiston perustajiin, sekä kuin tiedemies Mihail Lomonosov (1711–1765). Kreivi Šuvalov oli Elisabet I:n läheinen ystävä. Kreivi oli valistusmies, toimi taidemesenaattina ja omisti laajan taidekokoelman ja kirjaston.


title: Pietarin taideakatemia

text: Seitsemän ensimmäistä vuotta (1757–1763) taideakatemia kuului Moskovan yliopistoon ja toimi siis aluksi Moskovassa johtajanaan kreivi Ivan Šuvalov. Oppilaille ei asetettu ikärajaa; pääsykokeiden pääpaino oli piirustuksessa ja tiedeaineissa. Moskovalaisia oppilaita oli 16 ja pietarilaisia 20. Opintojen pituutta ei oltu määrätty ja oppiaineina olivat muun muassa arkkitehtuuri, maalaustaide ja kuvanveisto. Lisäksi oli yleissivistäviä aineita kuten arkeologia, historia, fysiikka, kemia ja matematiikka. Ensimmäinen tentti järjestettiin 1762. Moskovan vuosina pääpaino oli taideopetuksessa.


title: Pietarin taideakatemia

text: Taideakatemia siirtyi 1763 Pietariin, missä toiminta alkoi Šuvalovin palatsissa vuonna 1764, koska omia tiloja ei vielä ollut. Muuttoon vaikutti erityisesti Šuvalov, koska myös Tiedeakatemia toimi Pietarissa ja Moskova kiinnosti tuona aikana sen takia vähemmän ja työtarjouksia oli Moskovassa vähän. Oppilaat saivat käyttöönsä myös Šuvalovin taidekokoelmat että kirjaston.


title: Pietarin taideakatemia

text: Toiminta alkoi Pietarissa 1764. Katariina Suuri oli mukana Taideakatemian johtajaksi valitun Ivan Betskoin (Betskij 1704–1795) kanssa tekemässä oppilaitoksen virallisia ohjesääntöjä leimaten ja allekirjoittaen joka sivun uudistuksesta, joka tuli voimaan vuonna 1764. Opiskelijoiksi otettiin joka kolmas vuosi 65 viisi- tai kuusivuotiasta poikaa ja opinnot kestivät 15–18 vuotta. Säännöt olivat samat kuin aikuisopiskelijoilla. Pienimpiä poikia opetettiin niin sanotussa kasvattiosastossa, jossa annettiin monipuolista perusopetusta. Opiskelu jakautui viidestä eri vaiheesta ikäryhmien mukaisesti. Taideakatemiaan päästäkseen maaorjien oli esitettävä tilanomistajan kirje vapaudestaan. Sen puuttuminen ei kuitenkaan estänyt oppiin pääsyä, aluksi asiaa katsottiin läpi sormien. Ilmeisesti muun muassa Orest Kiprenski ja Vasili Tropinin pääsivät näin Taideakatemiaan. Niin alettiin opettaa uutta sivistynyttä sukupolvea Venäjälle.


title: Pietarin taideakatemia

text: Ensimmäiset oppilaat valmistuivat 1767 ja samana vuonna lähetettiin ulkomaille ensimmäiset kuvanveiston jatko-opiskelija Fedot Šubin ja Fjodor Gordejev.


title: Pietarin taideakatemia

text: Johtoon valittu Ivan Betskoi (Betskij 1704–1795) laati siis Taideakatemian ensimmäisen virallisen ohjesäännön. Betskoi oli keisarillisen hovin suosiossa ja Katariina Suuren salainen neuvonantaja. Betskoi oli mukana myös perustamassa naisopistoa, myöhempää Smolnan instituuttia, missä tulevat hovineidot koulutettiin. Taideakatemiasta tuli valtiollinen organisaation, joka valvoi taidetta koskevia asioita koko maassa ja jakoi taiteilijoille kunniamerkkejä ja palkintoja. Betskoi oli usein eri mieltä jaetuista kunnianosoituksista. Hänestä niillä usein peitettiin taitamattomuutta. Ensimmäisinä vuosina vain harvat oppilaat ylsivät asetettuihin tavoitteisiin.


title: Pietarin taideakatemia

text: Taideakatemia edisti voimakkaasti uusklassismin periaatteita lähettämällä merkittävimpiä venäläisiä taiteilijoita ulkomaille opiskelemaan Italian ja Ranskan antiikin ja renessanssin tyylejä. Taideakatemian käytössä oli suuri kokoelma laadukkaita taideteoksia, joita opiskelijat saivat tutkia ja kopioida. Klassismia pidettiin kritiikkinä vallitsevalle sievistelevälle ja pinnalliselle kuvakäsitykselle. Sen suosion nousuun vaikutti suuresti taidehistorian tutkimuksen kehittyminen ja suuret Pompeijin ja Herculaneumin arkeologiset löydöt>


title: Pietarin taideakatemia

text: Ensimmäisiä valmistuneita olivat muun muassa arkkitehti Vasili Baženov, taidemaalari Anton Losenko ja arkkitehti Aleksandr Kokorinov.


title: Pietarin taideakatemia

text: Ajat olivat poliittisesti vaikeat, keinottelu, juonittelu, valehtelu, kateus ja suoranainen henkinen väkivalta hajotti Taideakatemian yhteisöä. Itsenäisesti työskentelevien taiteilijoiden elämä oli hankalaa tällaisessa ympäristössä. Tämän kaiken keskellä taideakatemian rakennuksen suunnitellut arkkitehti Aleksadr Kokorinov teki itsemurhan 1772 häneen kohdistuneiden väärien syytösten takia. Seuraavana vuonna taidemaalari Anton Losenko, joka oli mukana Taideakatemian taloudenhoidossa, kuoli hämärissä olosuhteissa. Vuonna 1799 arkkitehti Vasili Baženov, joka oli yrittänyt korjata Taideakatemian epäkohtia ja oli mukana hallinnollisissa tehtävissä, sai surmansa yhtä kummallisesti kuin Losenko. Venäjän kurjat olot ja köyhyys saivat vanhemmat lähettämään lapsensa Taideakatemiaan taloudellisista syistä, sillä opiskelemaan otetut lapset saivat täysihoidon. Kuitenkin 1700-luvun loppupuolella esiintyi joukko jalomielisiä hyväntekijöitä, jotka halusivat tukea varattomia opiskelijoita. Heitä olivat muun muassa kreivi Aleksandr Stroganov (1733–1843), Taideakatemian johtaja 1800-luvun alussa ja ruhtinas Nikolai Jusupov.


title: Pietarin taideakatemia

text: Johtajana ollut kreivi Aleksei Musin-Puskin (1744–1817) oli muinaisvenäläisten käsikirjoitusten keräilijä. Hän sai myös hankituksi rahoituksen Taideakatemian lisärakennusta varten.


title: Pietarin taideakatemia

text: Johtajaksi valittiin ranskalainen diplomaatti, arkeologi ja Ranskan akatemian jäsen Marie-Gabriel-Floran-Auguste-Chuazel-Gufe (1752–1817). Koska hän ei osannut venäjää, hänen apunaan oli arkkitehti Vasili Baženov, joka kuoli kummallisissa olosuhteissa vuonna 1799.


title: Pietarin taideakatemia

text: Kreivi Aleksandr Stroganovin johtajakaudella oppilaiksi alettiin ottaa kahdeksan- tai yhdeksänvuotiaita poikia ja opiskeluaika lyhennettiin 12 vuoteen. Oppilaita oli kaikkiaan lähes 300, jokaisella luokalla 30 oppilasta ja tarvittaessa otettiin käyttöön rinnakkaisluokkajärjestelmä. Jokainen vuosi 15 oppilasta pääsi vapaaoppilaaksi. Lukuvuosi jaettiin kahdeksi lukukaudeksi. Syyslukukausi käsitti kuukaudet syyskuusta joulukuuhun ja kevätlukukausi kesti tammikuusta toukokuuhun. Lomilla oppilaiden tuli opiskella itsenäisesti. Ulkomaille lähettiin enemmän stipendiaatteja kuin aikaisemmin.


title: Pietarin taideakatemia

text: Taideakatemian neuvosto vastasi oppilaiden työsuorituksista. Neuvosto myös jakoi harkintansa mukaan tilaustyöt sekä opiskelijoille että jo valmistuneille.


title: Pietarin taideakatemia

text: Vuosina 1812-1816 johdossa oli varajohtaja Pjotr Tsekalevski, jolloin oli välivaihe. Vuosina 1817–43 johtajana oli Aleksei Olenin.


title: Pietarin taideakatemia

text: Aluksi toimitilat olivat kreivi Šuvalovin varassa. Pietariin muutetun Taideakatemian katsottiin tarvitsevan arvonsa mukaiset omat tilat ja suunnittelu aloitettiin välittömästi 1764, mutta rakennus valmistui vasta 25 vuotta myöhemmin 1788. Se oli Taideakatemian oman kasvatin arkkitehti Aleksandr Kokorinovin ja Jean-Baptiste Vallin de la Mothe'in suunnittelema ja piirtämä. Johtajana vuosina 1794–1797 toiminut Aleksei Musin-Puškin sai hankittua vielä rahoituksen lisärakennusta varten. Konstantin Ton suunnitteli vuosina 1832–1834 Nevajokeen rajoittuvan aukion. Venäjälle ostettiin ranskalaisen arkeologiryhmän Egyptistä löytämät 3000 vuotta vanhat sfinksit ja sijoitettiin Nevan rantaan Taideakatemian eteen.


title: Pietarin taideakatemia

text: Beetskoin aikana tärkeimmät maalaustaiteen opettajat olivat Dmitri Levitski (muotokuva), Gavril Kozlov (historia) ja Semjon Šedrin (maisemamaalaus). Palkka oli huono ja opettajat vaihtuivat jatkuvasti hankalien elämänolosuhteidensa takia. Velkojensa takia heidän omaisuuttaan ulosmitattiin tai he joutuivat veloistaan vankilaan.


title: Pietarin taideakatemia

text:
Klassismin perusteiden opetusta tuettiin 1772 julkaistulla Anton Losenkon kirjalla "Ihmisen mittasuhteiden lyhyt selostus". Tämä taidemaalari-kirjailija sai surmansa hämärissä olosuhteissa 1773.
Jo 1700-luvun lopulla piirustusluokalla alettiin siirtyä realistisempaan kuvaukseen kuin aikaisemmin. Kun lomilla piti myös työskennellä, oppilaat saivat kosketuksen ympäristöönsä. Kuvanveisto- ja maalausluokilla ei varhaisia realismin suuntaisia kokeiluja sallittu. Opettajat saattoivat repiä oppilaiden piirustukset tai tuhota veistokset, jotka oli hävitettävä muotteja myöten, jos ne opettajan mielestä olivat jotenkin rahvaanomaisia. Realistisemman kansankuvauksen katsottiin pilkkaavan antiikin Kreikan ja Italian renessanssin tuotteita.
1800-luvulle tultaessa opetusta uudistettiin. Maalausluokalla tehtiin malliharjoitelmia ja ulkoilmaluonnoksia, arkkitehtiluokalla harjoiteltiin rakennustyömailla. Poistettiin täydentäviä aineita ja lisättiin teoriaa. Vuonna 1893 oppilaitos jaettiin Taideakatemiaksi ja Taiteelliseksi Korkeakouluksi.
Vuoden 1917 vallankumouksen jälkeen akatemia koki muutoksia. Neuvostoliiton aikana akatemian opetus jatkui, mutta se muutti nimeään ja organisaatiotaan useita kertoja. Koko Venäjän Taideakatemia perustettiin vuonna 1932, Neuvostoliiton taideakatemia 1947. Vuonna 1944 oppilaitos nimettiin Ilja Repinin mukaan.


title: Pietarin taideakatemia

text: Opetus on jaettu neljään tiedekuntaan: maalaustaide, grafiikka, arkkitehtuuri ja taidehistoria. Niissä opiskelu kestää viisi tai kuusi vuotta.


title: Pietarin taideakatemia

text: Repin-instituutti on osa Venäjän taideakatemian laajaa organisaatiota. Instituutilla on sivutoimipiste myös Kotkassa. Kotkan Kyminlinnassa vuonna 2006 alkanut koulutus keskittyy klassisen maalaustaiteen opetukseen. Koulutusta jatkettiin kesällä 2008 muuton jälkeen Kotkan entisen Höyrypanimon tiloissa.


title: Pietarin taideakatemia

text: Pietarin taideakatemia tekee yhteistyötä myös Imatran taidekoulun kanssa.


title: Venäjän taideakatemia

text:
Venäjän taideakatemia () on Venäjän valtiollinen ja valtakunnallinen kuvataidealan tutkimus- ja koulutusorganisaatio. Se on akatemia, jonka tehtävänä on edistää eri kuvataidealojen ammatillista toimintaa, tarkoituksena säilyttää ja kehittää Venäjän kansan taiteen traditiota, edistää taidekasvatuksen teoriaa ja kouluttaa kuvataiteiden spesialisteja, sekä tutkia koti- ja ulkomaista taidekulttuuria ja taidehistorian, -teorian ja arkkitehtuurin ongelmia.
Venäjän taideakatemia tarjoaa taiteilijakoulutusta Surikov-instituutissa Moskovassa, Repin-instituutissa Pietarissa sekä kahdessa valtionakatemian taidelyseossa Moskovassa ja Pietarissa.
Akatemian tutkimuksesta vastaavat Kaunotaiteiden teorian ja historian tutkimusinstituutti Moskovassa, tutkimuskirjasto Pietarissa, sekä arkisto Pietarissa.
Lisäksi taideakatemiassa on museo- ja näyttelytoiminnan osasto. Se vastaa taideakatemian näyttelysaleista, Tsereteli-galleriasta ja Venäjän taideakatemian valtion nykytaiteen museosta Moskovassa, sekä Venäjän taideakatemian museosta Pietarissa.


title: Venäjän taideakatemia

text: Taideakatemia järjestää luovia työpajoja eri taiteiden lajeissa, kuten taidemaalauksessa, kuvanveistossa ja taidegrafiikassa. Työpajoja on Moskovassa, Pietarissa, Kazanissa ja Krasnojarskissa.


title: Venäjän taideakatemia

text: Akatemian Pietarin Repin-instituutti on järjestänyt taidekoulutusta yhteistyössä Kotkassa ja Imatran taidekoulun kanssa.


title: Venäjän taideakatemia

text: Akatemian puheenjohtajana on toiminut vuodesta 1997 taiteilija ja kuvanveistäjä Zurab Tsereteli. Varapuheenjohtaja on taidemaalari Tahir Salahov.


title: Venäjän taideakatemia

text: Taideakatemian jäsenet ovat täysjäseniä eli akateemikkoja, kirjeenvaihtajajäseniä ja kunniajäseniä, jotka valitaan akatemian kokouksessa.


title: Venäjän taideakatemia

text: Venäjän federaation alueella asuvat taiteilijat, arkkitehdit, muotoilijat ja taidekriitikot valitaan Venäjän taideakatemian täysjäseniksi ansioistaan taiteen, arkkitehtuurin, muotoilun ja taidekritiikin erinomaisten ja tärkeiden taideteosten ja tutkimustyön kehittäjinä.


title: Venäjän taideakatemia

text: Kunniajäsenet voidaan valita maailmankulttuurin ja taiteiden huomattavien henkilöiden joukosta, kuten myös sellaisista henkilöistä, jotka ovat vaikuttaneet paljon akatemian ja venäläisen kulttuurin kehitykseen avustus- ja tukitoimillaan. Akateemikoiden ja kirjeenvaihtajajäsenten määrän päättää akatemian kokous. Akateemikot, kirjeenvaihtaja- ja kunniajäsenet valitaan vähintään kerran kolmessa vuodessa akatemian sääntöjen mukaan, jotka hyväksyy akatemian presidiumi.


title: Annette Sergent

text: Annette Sergent (ent. Palluy, s. 17. marraskuuta 1962 Chambéry, Savoie, Ranska) on entinen ranskalainen kestävyysjuoksija. Hän on kaksinkertainen maastojuoksun maailmanmestari.


title: Annette Sergent

text: Sergent sijoittui Stuttgartin EM-kilpailuissa 1986 kahdeksanneksi 3 000 metrin juoksussa ajalla 8.47,52. Lisäksi hän juoksi 1 500 metrillä mutta karsiutui alkuerissä. Neljä vuotta myöhemmin Splitin EM-kilpailuissa hän saavutti 10 000 metrin juoksussa pronssia ennätysajallaan 31.51,68. Soulin 1988 olympialaisissa hän sijoittui 3 000 metrillä 12:nneksi ajalla 8.49,14 ja 10 000 metrillä 19:nneksi ajalla 33.17,38. Los Angelesin 1984 olympialaisissa hän karsiutui 3 000 metrin ja Barcelonan 1992 olympialaisissa 10 000 metrin juoksun alkuerissä. Tokion MM-kilpailuissa 1991 hän sijoittui 10 000 metrillä 19:nneksi ajalla 33.01,92; alkuerissä hän juoksi ajan 31.55,97. Sekä Rooman MM-kilpailuissa 1987 että Stuttgartin MM-kilpailuissa 1993 hän karsiutui 3 000 metrin juoksun alkuerissä.


title: Annette Sergent

text: Parhaisiin saavutuksiinsa Sergent pääsi maastojuoksun MM-kilpailuissa. Hän voitti kultaa Varsovassa 1987 ja Stavangerissa 1989 sekä pronssia Neuchâtelissa 1986 ja Aucklandissa 1988. Hänen muut MM-maastojuoksusijoituksensa olivat 17:s vuosina 1985 ja 1990, 27:s vuonna 1992, 34:s vuonna 1993, 89:s vuonna 1994, 19:s vuonna 1995 sekä 24:s vuonna 1996. Joukkuekilpailussa hän sai hopeaa vuosina 1987 ja 1989 sekä pronssia vuosina 1986, 1988 ja 1993. Maastojuoksun EM-kilpailuissa hän sijoittui kuudenneksi ja saavutti joukkuekilpailussa pronssia Alnwickissa vuonna 1995. Sisäratojen MM-kilpailuissa 1995 Barcelonassa hän sijoittui 3 000 metrin juoksussa kahdeksanneksi ajalla 9.04,03.


title: Annette Sergent

text: Sergent voitti Ranskan mestaruuden 3 000 metrin juoksussa ulkoradoilla vuosina 1983, 1984, 1985, 1990 ja 1993 sekä hallissa vuonna 1995. Vuosina 1984 ja 1985 hän voitti myös 1 500 metrin juoksussa ulkoratojen mestaruuden. Maastojuoksussa hän voitti Ranskan mestaruuden vuosina 1985–1989, 1992 ja 1995.


title: Raymond Briggs

text: Raymond Redvers Briggs (s. 18. tammikuuta 1934) on englantilainen kuvittaja, kirjailija ja sarjakuvataiteilija. Hänet tunnetaan parhaiten lastenkirjastaan "Lumiukko" (1978), josta on tehty Oscar-ehdokkaana ollut animaatioelokuva vuonna 1982.


title: Raymond Briggs

text: Briggs syntyi Wimbledonissa, Lontoossa. Hän opiskeli Wimbledonin ja Sladen taidekouluissa. Hän aloitti maalaamisella, mutta ryhtyi lopulta piirtämään pilapiirroksia.


title: Raymond Briggs

text: "Lumiukon" lisäksi Briggsin muita tunnettuja teoksia ovat "Joulupukki"-sarjakuvat. Lastenkirjojen lisäksi hän on tehnyt muun muassa ydinsota-aiheisen sarjakuvan "Minne tuuli kuljettaa".


title: Monique Jacquet

text: Monique Jacquet (s. 26. maaliskuuta 1922) on entinen ranskalainen yleisurheilija, joka kilpaili pikajuoksijana ja pituushyppääjänä.


title: Monique Jacquet

text: Jacquet edusti Ranskaa kaksissa Euroopan-mestaruuskilpailuissa. Brysselissä 1950 hän sijoittui pituushypyssä yhdeksänneksi tuloksella 522 cm. Bernin EM-kilpailuissa 1954 hän karsiutui sekä 100 metrin juoksun että 4 × 100 metrin viestijuoksun alkuerissä.


title: Monique Jacquet

text: Jacquet voitti Ranskan mestaruuden pituushypyssä vuosina 1950–1953 sekä 100 metrin juoksussa 1954. Hän kuului Ranskan ennätyksen juosseeseen viestijoukkueeseen useita kertoja vuosina 1954–1955.


title: Seth Martin

text: Seth Martin (4. toukokuuta 1933 Rossland, Brittiläinen Kolumbia – 6. syyskuuta 2014 Trail, Brittiläinen Kolumbia) oli kanadalainen jääkiekkoilija. Maalivahtina pelannut Martin edusti ammattilaisena St. Louis Bluesia National Hockey Leaguessa.


title: Seth Martin

text: Seth Martin auttoi Trail Smoke Eatersia voittamaan viimeisen jääkiekon maailmanmestaruuden amatööriseurajoukkueena Kanadalle 1961. Hänet nimettiin turnauksen parhaaksi maalivahdiksi. Martin pelasi neljässä muussakin MM-kiekkoturnauksessa ja pääsi niistä kolmessa kisatähdistöön.


title: Seth Martin

text:
Martin pelasi St. Louis Bluesissa 1967–1968, kun joukkue selvitti tiensä Stanley Cupin finaaliin, jonka se kuitenkin hävisi Montreal Canadiensille.
Martin toimi myöhemmin myös valmentajana.


title: Yvonne Curtet

text: Yvonne Curtet (o.s. Chabot, s. 28. toukokuuta 1920 Cannes, Alpes-Maritimes, Ranska) on ranskalainen yleisurheilija, jonka päälaji oli pituushyppy.


title: Yvonne Curtet

text: Curtet sijoittui Lontoon 1948 olympialaisissa pituushypyssä kahdeksanneksi tuloksella 535 cm. Brysselin EM-kilpailuissa 1950 hän sijoittui neljänneksi tuloksella 538 cm. Helsingin 1952 olympialaisissa hän sijoittui 23:nneksi tuloksella 530 cm.


title: Yvonne Curtet

text: Curtet voitti Ranskan mestaruuden pituushypyssä vuosina 1945, 1946 ja 1949 sekä viisiottelussa vuosina 1946 ja 1949. Hän paransi kolme kertaa pituushypyn Ranskan ennätystä, viimeksi vuonna 1949 tulokseen 571 cm. Tämä ennätys pysyi hänen nimissään päivälleen kahdeksan vuotta. Myös viisiottelun Ranskan ennätystä hän paransi kolmasti.


title: Yvonne Curtet

text: Hänen tyttärensä on Jacqueline Curtet.


title: George Gilbert Scott

text: Sir George Gilbert Scott (13. heinäkuuta 1811 – 27. maaliskuuta 1878) oli englantilainen viktoriaanisen ajan arkkitehti. Scott suunnitteli erityisesti kirkkoja ja köyhäintaloja. Uusien kirkkojen lisäksi hän ohjasi vanhojen kirkkojen restaurointeja.